[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 5.12.2007

COM(2007) 765 τελικό

2007/0279 (COD)

Πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την απλούστευση των όρων και προϋποθέσεων για τις μεταφορές προϊόντων συνδεόμενων με τον τομέα της άμυνας εντός της Κοινότητας (υποβληθείσα από την Επιτροπή){SEC(2007) 1593}{SEC(2007) 1574}

ΑΙΤΙΟΛΟΓΙΚΗ ΕΚΘΕΣΗ

1. Περιεχόμενο της πρότασης

1.1. Αιτιολόγηση και στόχοι της πρότασης

Σε όλα τα κράτη μέλη η εξαγωγή προϊόντων συνδεόμενων με τον τομέα της άμυνας (συμπεριλαμβανομένων των ολοκληρωμένων στρατιωτικών εξοπλισμών καθώς και υποσυστημάτων, κατασκευαστικών μερών, ανταλλακτικών, τεχνολογιών κ.τ.λ.) υπόκειται σε εθνικά συστήματα αδειοδότησης. Η ευρωπαϊκή αγορά στον τομέα της άμυνας είναι, συνεπώς, κερματισμένη σε 27 εθνικά συστήματα αδειοδότησης τα οποία διαφέρουν ευρύτατα όσον αφορά τη διαδικασία, το πεδίο εφαρμογής και τις προθεσμίες, παρά τις προσπάθειες συντονισμού λίγων κρατών μελών.

Αυτό το μωσαϊκό των συστημάτων αδειοδότησης όχι μόνον επιβάλλει σημαντικό διοικητικό φόρτο στις εταιρείες αλλά και επιφέρει σημαντικές καθυστερήσεις παράδοσης – έως και αρκετούς μήνες. Ο φόρτος αυτός στις ημέρες μας φαίνεται να είναι σαφώς δυσανάλογος με τις πραγματικές ανάγκες ελέγχου: οι αιτήσεις για τη χορήγηση άδειας για ενδοκοινοτικές μεταφορές πράγματι δεν απορρίπτονται σχεδόν ποτέ.

Περαιτέρω, οι αμυντικές βιομηχανίες και οι κυβερνήσεις της ΕΕ δεν μπορούν να βασίζονται πλήρως στην αλυσίδα εφοδιασμού τους εξαιτίας της νομικής αβεβαιότητας που προκύπτει από την ανάγκη για ατομική έγκριση των μεταφορών.

Αυτές οι διαφορές συνιστούν σημαντική τροχοπέδη για τη βιομηχανική ανταγωνιστικότητα και σημαντικό εμπόδιο για τη δημιουργία μιας ευρωπαϊκής αγοράς αμυντικού εξοπλισμού (EDEM) καθώς και για τη λειτουργία της εσωτερικής αγοράς.

Ο στόχος της παρούσας πρότασης είναι να μειωθούν τα εμπόδια αυτά στην κυκλοφορία εμπορευμάτων και υπηρεσιών συνδεόμενων με τον τομέα της άμυνας (προϊόντων) εντός της εσωτερικής αγοράς και να περιοριστούν οι προκύπτουσες στρεβλώσεις του ανταγωνισμού με την απλούστευση και την εναρμόνιση των προϋποθέσεων και των διαδικασιών αδειοδότησης. Με βάση τα ειδικά χαρακτηριστικά της αγοράς στον τομέα της άμυνας και την ανάγκη προστασίας της εθνικής ασφάλειας δεν προτείνεται να καταργηθούν οι απαιτήσεις αδειοδότησης αλλά μάλλον να αντικατασταθούν από ένα βελτιωμένο σύστημα γενικών ή συνολικών αδειών, στο πλαίσιο του οποίου η ατομική αδειοδότηση θα παραμείνει η εξαίρεση. Το σύστημα αυτό θα παράσχει εγγυήσεις όσον αφορά την αξιοπιστία του παραλήπτη να τηρεί τους περιορισμούς που προδιαγράφονται από το κράτος μέλος καταγωγής. Το σύστημα αυτό θα συμβάλει σημαντικά στην:

- ενίσχυση της ανταγωνιστικότητας της ευρωπαϊκής αμυντικής βιομηχανίας με τη διευκόλυνση της εξειδίκευσής της και με την ενθάρρυνση της βιομηχανικής συνεργασίας σε ολόκληρη την ΕΕ·

- βελτίωση της ασφάλειας του εφοδιασμού των κρατών μελών όσον αφορά ευρωπαϊκά αμυντικά προϊόντα (αγορές και συντήρηση).

1.2. Γενικό πλαίσιο

Ομάδες κρατών μελών και η Ευρωπαϊκή Ένωση προσπάθησαν να αντιμετωπίσουν τα ζητήματα αυτά με τις ακόλουθες ad ho c ή μερικές ρυθμίσεις:

- Οι υπουργοί Άμυνας έξι κρατών μελών υπέγραψαν το 1998 επιστολή προθέσεων (LoI, την οποία ακολούθησε η συμφωνία του Farnborough το 2000), που στόχευε μεταξύ άλλων στη διευκόλυνση της αναδιάρθρωσης της ευρωπαϊκής αμυντικής βιομηχανίας μέσω, μεταξύ άλλων, κοινών μέτρων όσον αφορά τις διαδικασίες εξαγωγής. Η συμφωνία δεσμεύει τα υπογράφοντα κράτη να εφαρμόζουν απλουστευμένες διαδικασίες εξαγωγής στις μεταφορές. Κανένα άλλο κράτος μέλος δεν προσχώρησε στη συνέχεια στη LoI.

- Στο πλαίσιο της Κοινής Εξωτερικής Πολιτικής και Πολιτικής Ασφάλειας, το Συμβούλιο εξέδωσε το 1998 κώδικα συμπεριφοράς για τις εξαγωγές όπλων έτσι ώστε να ενισχυθεί η συνεργασία μεταξύ των κρατών μελών και να προωθηθεί η σύγκλιση όσον αφορά τις εξαγωγές συμβατικών όπλων. Περαιτέρω, το Συμβούλιο προετοιμάζεται να εκδώσει τον επικαιροποιημένο κώδικα ως κοινή θέση βάσει του άρθρου 15 της συνθήκης ΕΕ.

- Πρόσφατα, τα κράτη μέλη δημιούργησαν έναν Ευρωπαϊκό Οργανισμό Άμυνας, στους στόχους του οποίου περιλαμβάνεται η «υποστήριξη για τη δημιουργία, ενδεχομένως, σε σύνδεση με την Επιτροπή μιας διεθνώς ανταγωνιστικής ευρωπαϊκής αγοράς αμυντικού εξοπλισμού, που να παρέχει περαιτέρω ώθηση και να συμβάλλει στην ανάπτυξη και την εναρμόνιση των κανόνων και των κανονισμών που επηρεάζουν την ευρωπαϊκή αγορά στον τομέα της άμυνας, ιδίως με την εφαρμογή σε ολόκληρη την ΕΕ κανόνων και προδιαγραφών που προσαρμόστηκαν με βάση εκείνα που αποτέλεσαν αντικείμενο διαπραγμάτευσης στη διαδικασία της συμφωνίας-πλαισίου για την επιστολή προθέσεων (LoI)».

Το διοικητικό συμβούλιο του Οργανισμού ενέκρινε ένα σύστημα για τον κώδικα συμπεριφοράς που εφαρμόζεται από τον Ιούλιο του 2006 στον τομέα των δημοσίων συμβάσεων προμηθειών που αφορούν την άμυνα υπό συνθήκες που καλύπτονται από το άρθρο 296 της συνθήκης ΕΚ. Αυτός ο κώδικας συμπεριφοράς ενθαρρύνει, μεταξύ άλλων, τα προσχωρούντα κράτη μέλη να απλουστεύσουν τις ενδοκοινοτικές μεταφορές και διαμετακομίσεις αγαθών και τεχνολογιών στον τομέα της άμυνας.

Ύστερα από 50 έτη ευρωπαϊκής ολοκλήρωσης, η πρόταση της Επιτροπής αναγνωρίζει ότι, υπό την προϋπόθεση ότι τηρούνται ορισμένοι όροι, οι ενδοκοινοτικές μεταφορές δεν συνιστούν την ίδια απειλή για την εθνική ασφάλεια όπως οι εξαγωγές σε μια τρίτη χώρα ή σε μια περιφέρεια σε κρίση. Επί του παρόντος, οι μεταφορές μέσα στην ΕΕ διεξάγονται με παρόμοιο τρόπο όπως και οι εξαγωγές σε τρίτες χώρες, εξομοιώνοντας στην πράξη τα κράτη μέλη με τρίτες χώρες. Η πρόταση της ΕΚ, αντιμετωπίζοντας το κίνδυνο ανεπιθύμητων επανεξαγωγών κατά σαφή τρόπο, στοχεύει στην ενίσχυση της αμοιβαίας εμπιστοσύνης και, έτσι, ανοίγει το δρόμο για τις απλουστευμένες μεταφορές μέσα στην ΕΕ.

Σύμφωνα με μελέτη που πραγματοποιήθηκε για την Ευρωπαϊκή Επιτροπή το 2005 με τίτλο « Ενδοκοινοτικές μεταφορές αμυντικών προϊόντων »[1], το άμεσο[2] και έμμεσο[3] κόστος των εμποδίων στις ενδοκοινοτικές μεταφορές ανέρχεται σε 3,16 δισ. ευρώ/έτος. Η επεξεργασία των αιτήσεων αδειών έχει άμεσο κόστος 434 εκατ. ευρώ/έτος, ενώ το έμμεσο κόστος εκτιμήθηκε σε 2,73 δισ. ευρώ/έτος. Παρ’όλο που είναι πολύ δύσκολο να εκτιμηθούν τα οφέλη που απορρέουν από την ομαλότερη βιομηχανική συνεργασία και από τη μεγαλύτερη ασφάλεια εφοδιασμού για τα κράτη μέλη, αναγνωρίζεται ευρέως ότι η βιομηχανική συνεργασία εμποδίζεται από την ύπαρξη ξεχωριστών εθνικών συστημάτων αδειοδότησης. Οι εταιρείες που δραστηριοποιούνται σε ολόκληρη την Ευρώπη στον τομέα της άμυνας αντιμετωπίζουν επίσης δυσκολίες στη διασυνοριακή συνεργασία των διαφόρων εργοστασίων τους λόγω των διαφορετικών συστημάτων αδειοδότησης.

Η πρόταση ακολουθεί τη γραμμή που πρότεινε η Επιτροπή στην ανακοίνωσή της του 2003 σχετικά με βιομηχανικά θέματα και θέματα αγοράς «Για να χαραχθεί μια πολιτική της ΕΕ στον τομέα του αμυντικού εξοπλισμού»[4].

1.3. Ισχύουσες διατάξεις στον τομέα της πρότασης

Η Κοινότητα δεν έχει θεσπίσει ακόμη παράγωγο δίκαιο στον τομέα της πρότασης.

1.4. Συνοχή με άλλες πολιτικές της Ένωσης και διεθνής συνεργασία

Η παρούσα πρόταση εντάσσεται στη νομοθετική δέσμη στον τομέα της άμυνας που περιλαμβάνει: μια βασική ανακοίνωση και δύο νομοθετικές πρωτοβουλίες, σχετικά με τις δημόσιες συμβάσεις και σχετικά με τις μεταφορές προϊόντων συνδεόμενων με τον τομέα της άμυνας αντίστοιχα.

- Η διευκόλυνση των μεταφορών θα συμπληρώσει την πρόταση σχετικά με τις δημόσιες συμβάσεις προμηθειών που αφορούν την άμυνα: πράγματι, οι ανοικτές αγορές στον τομέα της άμυνας προϋποθέτουν την εύλογη προσδοκία από τον αγοραστή ότι τα προϊόντα που παραγγέλθηκαν θα παραδοθούν χωρίς αδικαιολόγητα διοικητικά εμπόδια. Περαιτέρω, παρ’όλο που οι άδειες δεν απορρίπτονται σχεδόν ποτέ, η «θεωρητική» δυνατότητα να συμβεί κάτι τέτοιο αποτελεί κίνητρο για τα κράτη μέλη ώστε να προτιμήσουν την προμήθεια στρατιωτικού εξοπλισμού από κάποιον εθνικό παραγωγό παρά από (πιθανώς περισσότερο συμφέροντες) ευρωπαίους ανταγωνιστές. Η διευκόλυνση των ενδοκοινοτικών μεταφορών συμβάλλει ώστε η οδηγία για τις δημόσιες συμβάσεις προμηθειών που αφορούν την άμυνα να καταστεί πιο αποτελεσματική και βοηθά να ενισχυθεί η διαφάνεια των αγορών στον τομέα της άμυνας των κρατών μελών.

- Κοινή εξωτερική πολιτική και πολιτική ασφαλείας (ΚΕΠΠΑ): ενώ έχουμε ως πρωταρχικό στόχο την ολοκλήρωση της εσωτερικής αγοράς για αμυντικά προϊόντα, η πρωτοβουλία θα συμβάλει επίσης στην επίτευξη των στόχων της ΚΕΠΠΑ, όπως η βελτίωση της ασφάλειας του εφοδιασμού των ενόπλων δυνάμεων των κρατών μελών, καθώς και στην επίτευξη των στόχων της βιομηχανικής πολιτικής, όπως η προαγωγή μιας ισχυρής ευρωπαϊκής βάσης αμυντικής τεχνολογίας και βιομηχανίας (EDTIB). Η βελτίωση της βιομηχανικής συνεργασίας αναμένεται να επιφέρει οικονομίες κλίμακας (και, συνεπώς, να οδηγήσει στον πλέον συμφέροντα από οικονομική άποψη αμυντικό εξοπλισμό), επιτρέποντας έτσι στις ένοπλες δυνάμεις των κρατών μελών να μεγιστοποιήσουν την αποτελεσματικότητα των επενδύσεών τους σε αμυντικό εξοπλισμό.

- Ατζέντα της Λισαβόνας: η τελευταία εκτίμηση συνδέεται με τους στόχους της Λισαβόνας, όπως π.χ. η ενίσχυση της διεθνούς ανταγωνιστικότητας των ευρωπαϊκών βιομηχανιών (στον τομέα της άμυνας) και η ασφάλεια της απασχόλησης στην Ευρώπη.

- LoI: η πρόταση είναι συμβατή και συμπληρωματική με το συνεχιζόμενο έργο στο πλαίσιο της LoI. Θα παράσχει πράγματι τα αναγκαία κοινά εργαλεία που μπορούν στη συνέχεια να αναπτυχθούν περαιτέρω σε διακυβερνητική βάση.

2. Διαβουλεύσεις με τα ενδιαφερόμενα μέρη και εκτιμηση των επιπτωσεων

2.1. Διαβουλεύσεις με τα ενδιαφερόμενα μέρη

Μέθοδοι διαβούλευσης, κύριοι τομείς που αφορά η πρόταση και γενικά χαρακτηριστικά των ερωτηθέντων:

Από το Μάρτιο του 2006 έως το Σεπτέμβριο του 2006, η Επιτροπή διοργάνωσε δημόσια διαβούλευση. Τη διαβούλευση αυτή ακολούθησαν, μεταξύ Σεπτεμβρίου 2006 και Ιουλίου 2007, τρεις γύροι εργαστηρίων με τη βιομηχανία και τα κράτη μέλη. Σε ολόκληρη την προπαρασκευαστική φάση, οι υπηρεσίες της Επιτροπής είχαν στενές επαφές με διάφορους ενδιαφερομένους: αντιπροσωπευτικούς φορείς της βιομηχανίας (ιδίως Σύνδεσμος Αεροδιαστημικής και Αμυντικής Βιομηχανίας - ASD), μη κυβερνητικές οργανώσεις, τοπικές αρχές και εκπροσώπους εταιρειών.

Καθ’όλη τη διαδικασία διαβούλευσης γινόταν τακτικά επικαιροποίηση μιας σελίδας στο δικτυακό τόπο της ΓΔ ENTR όπου παρέχονταν όλα τα σχετικά έγγραφα.

Σύνοψη των απαντήσεων και τρόπος με τον οποίο ελήφθησαν υπόψη:

Από τις 21.4.2006 έως τις 15.9.2006 διενεργήθηκε ανοικτή διαβούλευση μέσω του διαδικτύου. Η Επιτροπή έλαβε 25 απαντήσεις. Τα αποτελέσματα της διαβούλευσης αυτής περιλαμβάνονται στο δικτυακό τόπο Europa, στην ακόλουθη διεύθυνση: http://ec.europa.eu/enterprise/regulation/inst_sp/defense_en.htm

2.2. Συγκέντρωση και χρησιμοποίηση εμπειρογνωμοσύνης

Σχετικοί επιστημονικοί τομείς/τομείς εμπειρογνωμοσύνης:

Εξασφαλίστηκε πλήρως η αναγκαία εμπειρογνωμοσύνη σχετικά με τις μεταφορές των αμυντικών προϊόντων καθ’όλη τη διάρκεια της διαδικασίας διαβούλευσης και αξιολόγησης των απόψεων των ενδιαφερομένων.

Χρησιμοποιηθείσα μέθοδος:

Οι σύμβουλοι που διεξήγαγαν την αρχική μελέτη και παρείχαν στοιχεία για τη μελέτη εκτίμησης επιπτώσεων, συνεργάστηκαν στενά με εμπειρογνώμονες του ελέγχου των εξαγωγών από τη βιομηχανία και τις εθνικές διοικήσεις. Οι σύμβουλοι διαβουλεύτηκαν επίσης τακτικά με εμπειρογνώμονες της ASD και ακαδημαϊκούς. Περαιτέρω, οι υπηρεσίες της Επιτροπής ζήτησαν συχνά τη γνώμη εμπειρογνωμόνων από τη βιομηχανία και από τα κράτη μέλη σχετικά με ειδικά ζητήματα.

Κύριοι οργανισμοί/εμπειρογνώμονες που γνωμοδότησαν:

Βιομηχανίες στον τομέα της άμυνας που εκπροσωπούνται στην ASD, μεμονωμένες εταιρείες, ακαδημαϊκοί, εθνικές αρμόδιες αρχές.

Σύνοψη των συμβουλών που ελήφθησαν και αξιοποιήθηκαν:

Τα αρχικά σχόλια της βιομηχανίας και των κρατών μελών τόνισαν τις ακόλουθες κύριες επιλογές:

- εγκατάλειψη της επιλογής ενός κεντρικού μηχανογραφημένου συστήματος ιχηλασιμότητας·

- υιοθέτηση του Κοινού Στρατιωτικού Καταλόγου του Συμβουλίου (CML) ως πεδίου εφαρμογής της οδηγίας·

- διατήρηση της απαίτησης της εθνικής αδειοδότησης: η προώθηση μιας ζώνης απαλλαγμένης από την υποχρέωση χορήγησης άδειας στην ΕΕ θα υπερέβαινε ό,τι είναι δυνατό να επιτευχθεί στο παρόν πλαίσιο (απουσία κοινής εξωτερικής πολιτικής και ατελής πολιτική ολοκλήρωση). Ωστόσο, η Επιτροπή πληροφορήθηκε ότι θα μπορούσε να συμβάλει στην προώθηση ενός απλουστευμένου και εναρμονισμένου συστήματος αδειοδότησης·

- προώθηση της πιστοποίησης εταιρειών που παραλαμβάνουν προϊόντα συνδεόμενα με τον τομέα της άμυνας με σκοπό να διασφαλιστούν τα κράτη μέλη για την αξιοπιστία της εταιρείας όσον αφορά την τήρηση των περιορισμών μετά τη μεταφορά.

Μέσα που χρησιμοποιήθηκαν για τη δημοσιοποίηση των συμβουλών των εμπειρογνωμόνων:

Οι γνώμες που συγκεντρώθηκαν από βιομηχανικούς εμπειρογνώμονες καθώς και από εμπειρογνώμονες των κρατών μελών διατίθενται στο δικτυακό τόπο Europa: http://ec.europa.eu/enterprise/regulation/inst_sp/defense_en.htm

2.3. Εκτίμηση επιπτώσεων

Η Επιτροπή προέβη σε εκτίμηση επιπτώσεων για την υποστήριξη της παρούσας πρότασης. Η έκθεση διατίθεται στο δικτυακό τόπο Europa, στην ακόλουθη διεύθυνση:http://ec.europa.eu/enterprise/regulation/inst_sp/defense_en.htm

Στο πλαίσιο της εκτίμησης των επιπτώσεων, εξετάστηκαν δύο πιθανές επιλογές: καμία αλλαγή πολιτικής ή μια νομοθετική πρωτοβουλία. Η εξέταση μιας τρίτης δυνατότητας, της μη νομοθετικής δράσης, έδειξε γρήγορα ότι οι πιθανές επιπτώσεις της στα εθνικά συστήματα αδειοδότησης «δεσμευτικής νομοθεσίας» θα ήταν ασήμαντες. Η επιλογή αυτή δεν διαφέρει σημαντικά από τις τρέχουσες εθνικές πρακτικές και, συνεπώς, εξομοιώνεται με την επιλογή «καμία αλλαγή πολιτικής».

Η επιλογή «καμία αλλαγή πολιτικής» θα περιελάμβανε τη θέσπιση πιθανώς διακυβερνητικών ρυθμίσεων για να ελαφρυνθεί ο διοικητικός φόρτος της εκτεταμένης αδειοδότησης. Ωστόσο, οι προηγούμενες διακυβερνητικές συμφωνίες σημείωσαν μικρή επιτυχία και ο περιορισμός τους σε λίγα μόνον κράτη μέλη θα μπορούσε πιθανώς να υπονομεύσει το διττό στόχο της ενίσχυσης της ασφάλειας εφοδιασμού για όλα τα κράτη μέλη και της αξιοποίησης του πλήρους φάσματος των ικανοτήτων της Ευρώπης και των ειδικών δυνατοτήτων, ιδίως εκείνων των ικανοτήτων που μπορούν να ανευρεθούν στα νέα κράτη μέλη.

Στο πλαίσιο του ευρέος φάσματος δυνατοτήτων νομοθετικής δράσης εξετάστηκε η επιλογή δημιουργίας ζώνης απαλλαγμένης από την υπόχρεωση χορήγησης άδειας και διαχείρισης της έκδοσης αδειών ενδοκοινοτικής μεταφοράς σε επίπεδο ΕΕ αλλά τελικά απορρίφθηκε εξαιτίας της τρέχουσας έλλειψης κοινής εξωτερικής πολιτικής και της ανεπαρκούς πολιτικής ολοκλήρωσης των κρατών μελών στον τομέα αυτό.

Η άλλη νομοθετική επιλογή που εξετάστηκε ήταν να απλουστευθούν και να συγκλίνουν τα εθνικά συστήματα αδειοδότησης και οι κανονιστικές πρακτικές μέσω της προοδευτικής ανάπτυξης γενικών και συνολικών αδειών, αφενός, και μέτρων ασφάλειας και οικοδόμησης εμπιστοσύνης όπως η πιστοποίηση εταιρειών στον τομέα της άμυνας και εγγυήσεων ως προς την τήρηση από τις εταιρείες των περιορισμών εξαγωγών, αφετέρου.

Έχοντας υπόψη ότι η απλούστευση μπορεί να σημειώσει πρόοδο μόνον εάν παρασχεθούν ισχυρές εγγυήσεις ασφάλειας, η ανάλυση των επιπτώσεων υποδεικνύει ότι ο βέλτιστος συνδυασμός θα ήταν:

- να προβλεφθεί συνολική και γενική εθνική αδειοδότηση για να αντιμετωπιστεί με το βέλτιστο τρόπο η ποικιλία των μεταφορών και ο διαφορετικός βαθμός ευαισθησίας των προϊόντων των συνδεόμενων με τον τομέα της άμυνας·

- να προωθηθεί η γενική αδειοδότηση σε περιπτώσεις όπου οι ανησυχίες για την ασφάλεια (ιδίως όσον αφορά την πρόληψη ανεπιθύμητων μεταφορών) ήταν υπό έλεγχο: μεταφορές σε κυβερνήσεις της ΕΕ, μεταφορές σε πιστοποιημένες εταιρείες και, εφόσον κρίνεται σκόπιμο, μεταφορές που συνδέονται με διακυβερνητικά προγράμματα συνεργασίας.

3. Νομικά στοιχεία της πρότασης

3.1. Περίληψη της προτεινόμενης δράσης

Η πρόταση στοχεύει στην απλούστευση και την εναρμόνιση των μεταφορών προϊόντων συνδεόμενων με την άμυνα εντός της ΕΕ. Η προσέγγιση είναι διττή:

- Όσον αφορά την απλούστευση, η πρόταση καλεί τα κράτη μέλη να χορηγήσουν γενικές και συνολικές άδειες για ενδοκοινοτικές μεταφορές, ενώ πρέπει να προβλέπεται ατομική αδειοδότηση για εξαιρετικές περιστάσεις·

- Όσον αφορά την εναρμόνιση, η πρόταση καλεί τα κράτη μέλη να θεσπίσουν συστήματα γενικών αδειών για δύο τύπους μεταφορών προϊόντων συνδεόμενων με την άμυνα: μεταφορές σε κυβερνήσεις σε οποιοδήποτε άλλο κράτος μέλος· μεταφορές σε δικαιούχους σε άλλα κράτη μέλη που πιστοποιούνται σύμφωνα με τα κοινά κριτήρια στην οδηγία. Περαιτέρω, τα κράτη μέλη καλούνται να καθορίσουν για κάθε άδεια τους όρους και τις προϋποθέσεις χρήσης της, ιδίως όσον αφορά τα συνδεόμενα με την άμυνα προϊόντα που καλύπτονται και τις πιθανές χρήσεις τους καθώς και τις υποχρεώσεις υποβολής έκθεσης των εταιρειών που χρησιμοποιούν τις άδειες.

Για να συνοδεύεται η προοδευτική εξέλιξη των γενικών και συνολικών αδειών από εγγυήσεις για την προστασία της εθνικής ασφάλειας, η πρόταση περιλαμβάνει δύο στοιχεία για να προωθήσει τη δημιουργία εμπιστοσύνης μεταξύ των κρατών μελών, ιδίως όσον αφορά την τήρηση εκ μέρους των εταιρειών των περιορισμών των εξαγωγών που συνοδεύουν τις μεταφορές και επιβάλλονται από το κράτος μέλος καταγωγής:

- τα κράτη μέλη θα πρέπει να πιστοποιούν σύμφωνα με τις κοινές απαιτήσεις εκείνες τις εταιρείες που επιθυμούν να προμηθεύουν σύμφωνα με γενικές άδειες που εκδίδονται σε άλλα κράτη μέλη·

- όταν υποβάλλεται αίτηση για άδεια εξαγωγής, οι εταιρείες θα πρέπει να επιβεβαιώνουν στις αρμόδιες αρχές τους ότι τηρούν τους περιορισμούς εξαγωγών που εκδίδονται από τα κράτη μέλη καταγωγής.

Η παρούσα πρόταση πρέπει επίσης να θεωρηθεί ως συμβολή στην επίτευξη μεγαλύτερου ανοίγματος των αγορών στον τομέα της άμυνας των κρατών μελών. Η χρήση γενικών αδειών για προϊόντα συνδεόμενα με την άμυνα που ελήφθησαν από προμηθευτές με έδρα σε άλλο κράτος μέλος θα βελτιώσει σε μεγάλο βαθμό την ασφάλεια εφοδιασμού σε ολόκληρη την ΕΕ.

3.2. Νομική βάση

Άρθρο 95 της συνθήκης ΕΚ.

3.3. Αρχή της επικουρικότητας

Όπως επεξηγήθηκε στην ερμηνευτική ανακοίνωση που εξέδωσε η Επιτροπή στο πλαίσιο της σύναψης δημόσιων συμβάσεων[5], οι διατάξεις της Συνθήκης σχετικά με την ελεύθερη κυκλοφορία των εμπορευμάτων εφαρμόζονται πλήρως στα προϊόντα αυτά. Η Κοινότητα έχει, έτσι, την αποκλειστική αρμοδιότητα για την οργάνωση των προϋποθέσεων για την ελεύθερη κυκλοφορία εναρμονίζοντας τις προϋποθέσεις αδειοδότησης για τη μεταφορά προϊόντων συνδεόμενων με την άμυνα εντός της Ευρωπαϊκής Κοινότητας. Ειδικότερα, όσον αφορά τη δημιουργία αμοιβαίας εμπιστοσύνης, είναι αναγκαίο να δοθούν στις αρχές της χώρας καταγωγής εγγυήσεις όσον αφορά την τήρηση των περιορισμών εξαγωγής από τις εταιρείες προορισμού. Με τη θέσπιση κοινών μέτρων για την εξασφάλιση της τήρησης των εξαγωγικών περιορισμών εκ μέρους των εταιρειών, για τη διοικητική συνεργασία και τον έλεγχο στα εξωτερικά σύνορα, η πρόταση θα παράσχει σημαντική προστιθέμενη αξία. Επιπλέον της διοικητικής συνεργασίας, είναι πιθανό να αυξηθεί το επίπεδο της αμοιβαίας εμπιστοσύνης μεταξύ των κρατών μελών, γεγονός που αποτελεί προαπαιτούμενο σε θέματα άμυνας και ασφάλειας.

Όπως συνάγεται από την προηγούμενη εμπειρία, τα μέτρα που λαμβάνονται αποκλειστικά σε επίπεδο κράτους μέλους είναι απίθανο να παράσχουν ισότιμους όρους εγκαίρως. Ορισμένα κράτη μέλη έχουν λάβει μέτρα για τη διευκόλυνση της κυκλοφορίας αμυντικών προϊόντων ενώ βρίσκεται σε εξέλιξη το έργο διακυβερνητικής συνεργασίας στο πλαίσιο της LoI μεταξύ των έξι σημαντικών κρατών μελών που παράγουν αμυντικά προϊόντα. Ωστόσο, τα οφέλη των καθαρά εθνικών πρωτοβουλιών έχουν περιοριστεί στις εξαγωγικές εταιρείες στα οικεία κράτη μέλη και δεν στάθηκε δυνατό να αντιμετωπίσουν τα προβήματα των ετιαρειών αυτών για να βελτιώσουν την ασφάλεια της διασυνοριακής τροφοδοσίας με κατασκευαστικά μέρη. Μια απλή επέκταση των συμφωνιών αυτών σε περαιτέρω κράτη μέλη ενδέχεται να προσκρούσει σε ουσιαστικές δυσκολίες.

Ταυτόχρονα, ο βαθμός παρέμβασης της Κοινότητας δεν υπερβαίνει τα αναγκαία όρια για την επίτευξη των στόχων της Κοινότητας. Εφόσον τα προτεινόμενα μέτρα εξασφαλίζουν την αμοιβαία εμπιστοσύνη μεταξύ των κρατών μελών, δεν υπάρχει ανάγκη για κεντρικές αποφάσεις σχετικά με την αδειοδότηση προϊόντων ή για περαιτέρω εναρμόνιση των κοινών εξωτερικών πολιτικών. Η επικουρικότητα διασφαλίζεται με την τήρηση των αποφάσεων πολιτικής από τα κράτη μέλη στο πλαίσιο των πολιτικών στον τομέα της άμυνας και της εξωτερικής πολιτικής και του συντονισμού τους μέσα στην ΚΕΠΠΑ.

3.4. Αρχή της αναλογικότητας

Η πρόταση συνάδει με την αρχή της αναλογικότητας για τους ακόλουθους λόγους:

Η πρόταση θα ελαφρύνει το έργο των εθνικών αρχών και της βιομηχανίας με την αντικατάσταση των ατομικών αδειών από τις γενικές και συνολικές άδειες, κατά το δυνατόν. Ενώ θα απαιτήσει τη δημιουργία διαδικασιών πιστοποίησης σε όλα τα κράτη μέλη, οι περισσότερες μεγάλες εταιρείες στον τομέα της άμυνας ελέγχονται ήδη σε μεγάλο βαθμό από τις εθνικές κυβερνήσεις με βάση τον ευαίσθητο χαρακτήρα του τομέα – παραδείγματος χάρη, μέσω των προγραμμάτων συμμόρφωσης ή με παρόμοια επιτήρηση. Οι κανονικές δραστηριότητες παρακολούθησης των εθνικών αρχών θα συνεχιστούν.

3.5. Επιλογή μέσων

Η προτεινόμενη πράξη είναι η οδηγία.

Άλλα νομικά μέσα δεν θα ήταν κατάλληλα για τους ακόλουθους λόγους:

Τα κράτη μέλη είναι κυρίως υπεύθυνα για την απλούστευση της αδειοδότησης. Παρέχοντας στα κράτη μέλη μεγαλύτερα περιθώρια ως προς το βέλτιστο τρόπο για τη σύσταση της συνολικής και γενικής αδειοδότησης, μια οδηγία λαμβάνει επίσης καλύτερα υπόψη τις ιδαιτερότητες και την οξεία ευαισθησία των ζητημάτων άμυνας. Συνεπώς, η οδηγία είναι το πιο κατάλληλο μέσο.

4. δημοσιονομικη επιπτωση

Η πρόταση έχει επίπτωση στον προϋπολογισμό της Κοινότητας που απορρέει από τα ακόλουθα νέα καθήκοντα:

- συνεργασία στο έργο του Συμβουλίου με σκοπό την επικαιροποίηση του παραρτήματος του Κοινού Στρατιωτικού Καταλόγου·

- υποβολή έκθεσης σχετικά με τα μέτρα που έλαβαν τα κράτη μέλη για να ενσωματώσουν τις διατάξεις της παρούσας οδηγίας·

- υποβολή έκθεσης σχετικά με τη λειτουργία της οδηγίας και τον αντίκτυπό της στις εξελίξεις στο πλαίσιο της ευρωπαϊκής αγοράς αμυντικού εξοπλισμού και της ευρωπαϊκής βάσης αμυντικής τεχνολογίας και βιομηχανίας·

- οργάνωση του έργου της ομάδας συνεργασίας (παρακάτω)·

- παρακολούθηση της συμμόρφωσης των διαδικασιών και των μεθόδων συνεργασίας μεταξύ κρατών μελών και να χρησιμοποιήσει τις εξουσίες της, εάν χρειάζεται.

Τα προαναφερόμενα καθήκοντα μπορεί να απαιτούν πρόσθετο προσωπικό και τεχνική βοήθεια όπως περιγράφεται λεπτομερώς στο δημοσιονομικό δελτίο που επισυνάπτεται στην πρόταση οδηγίας.

Η Επιτροπή προβλέπει τη δημιουργία μιας ομάδας συνεργασίας που απαρτίζεται από εκπροσώπους των κρατών μελών και προεδρεύεται από εκπρόσωπο της Επιτροπής. Τα καθήκοντα της ομάδας είναι να εξετάζει κάθε θέμα σχετικό με την εφαρμογή της παρούσας οδηγίας, το οποίο θέτει είτε ο πρόεδρος είτε ο εκπρόσωπος ενός κράτους μέλους, και δη, μεταξύ άλλων, να αξιολογεί:

- τα μέτρα ενσωμάτωσης σε κάθε κράτος μέλος με βάση έκθεση της Επιτροπής·

- τη χρήση της ρήτρας διασφάλισης·

- τα μέτρα τα οποία θα πρέπει να ληφθούν από τα κράτη μέλη προκειμένου να ενημερωθούν οι παράγοντες του κλάδου για τις υποχρεώσεις τους βάσει της παρούσας οδηγίας·

- και να παρέχουν καθοδήγηση όσον αφορά τα έντυπα της άδειας.

5. Συμπληρωματικές πληροφορίες

5.1. Απλούστευση

Η πρόταση προβλέπει την απλούστευση των διοικητικών διαδικασιών για τις δημόσιες αρχές καθώς και την απλούστευση των διοικητικών διαδικασιών για τους ιδιώτες.

Η πρόταση θα μειώσει το φόρτο εργασίας των εθνικών αρχών, μειώνοντας τον αριθμό των αιτήσεων άδειας.

Για τις εταιρείες που δραστηριοποιούνται στον τομέα της άμυνας, η πρόταση θα μειώσει σε μεγάλο βαθμό την επιβάρυνση που συνδέεται με τις αιτήσεις άδειας.

5.2. Ρήτρα επανεξέτασης / αναθεώρησης / λήξης ισχύος

Η πρόταση περιλαμβάνει ρήτρα επανεξέτασης.

5.3. Ευρωπαϊκός Οικονομικός Χώρος

Η προτεινόμενη νομοθετική πράξη παρουσιάζει ενδιαφέρον για τον ΕΟΧ και πρέπει, επομένως, να επεκταθεί στον Ευρωπαϊκό Οικονομικό Χώρο.

2007/0279 (COD)

Πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την απλούστευση των όρων και προϋποθέσεων για τις μεταφορές προϊόντων συνδεόμενων με τον τομέα της άμυνας εντός της Κοινότητας (Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,

την πρόταση της Επιτροπής[6],

τη γνώμη της Ευρωπαϊκής Οικονομικής και Κοινωνικής Επιτροπής[7],

τη γνώμη της Επιτροπής των Περιφερειών[8],

Αποφασίζοντας σύμφωνα με τη διαδικασία του άρθρου 251 της Συνθήκης[9],

Εκτιμώντας τα ακόλουθα:

(1) Η Συνθήκη προβλέπει τη δημιουργία μιας κοινής αγοράς που περιλαμβάνει την εξάλειψη, μεταξύ των κρατών μελών, των εμποδίων στην ελεύθερη κυκλοφορία των εμπορευμάτων και των υπηρεσιών και την εγκαθίδρυση καθεστώτος που διασφαλίζει τον ανόθευτο ανταγωνισμό στην κοινή αγορά.

(2) Οι διατάξεις της Συνθήκης για την ίδρυση της εσωτερικής αγοράς εφαρμόζονται σε όλα τα αγαθά και τις υπηρεσίες που παρέχονται έναντι αμοιβής, συμπεριλαμβανομένων των συνδεόμενων με τον τομέα της άμυνας προϊόντων, αλλά δεν εμποδίζουν τα κράτη μέλη, υπό ορισμένες προϋποθέσεις, να λάβουν άλλα μέτρα σε μεμονωμένες περιπτώσεις, όταν θεωρούν ότι είναι απαραίτητο να προστατεύσουν τα ζωτικά συμφέροντα της ασφάλειάς τους.

(3) Οι νομοθετικές, κανονιστικές και διοικητικές διατάξεις των κρατών μελών σχετικά με τη μεταφορά προϊόντων συνδεόμενων με τον τομέα της άμυνας εντός της Κοινότητας παρουσιάζουν ανισότητες, οι οποίες μπορούν να εμποδίσουν την ελεύθερη κυκλοφορία των προϊόντων των συνδεόμενων με τον τομέα της άμυνας και μπορεί να στρεβλώσουν τον ανταγωνισμό εντός της εσωτερικής αγοράς.

(4) Οι επιδιωκόμενοι γενικά στόχοι από τις νομοθετικές και κανονιστικές διατάξεις των κρατών μελών περιλαμβάνουν τη διαφύλαξη των ανθρώπινων δικαιωμάτων, της ειρήνης, της ασφάλειας και της σταθερότητας μέσω συστημάτων αυστηρού ελέγχου και περιορισμού των εξαγωγών και της διάδοσης προϊόντων συνδεόμενων με τον τομέα της άμυνας σε τρίτες χώρες καθώς και σε άλλα κράτη μέλη.

(5) Οι περιορισμοί αυτοί στην κυκλοφορία προϊόντων συνδεόμενων με τον τομέα της άμυνας μέσα στην Κοινότητα δεν μπορούν να καταργηθούν γενικά μέσω της άμεσης εφαρμογής των αρχών της ελεύθερης κυκλοφορίας αγαθών και υπηρεσιών που προβλέπονται από τη Συνθήκη, καθώς οι περιορισμοί αυτοί μπορούν να αιτιολογηθούν, για κάθε περίπτωση ξεχωριστά, σύμφωνα με τα άρθρα 30 ή 296 της Συνθήκης.

(6) Συνεπώς, αυτές οι νομοθετικές και κανονιστικές διατάξεις των κρατών μελών πρέπει να εναρμονιστούν με τέτοιο τρόπο ώστε να απλουστευθεί η ενδοκοινοτική μεταφορά προϊόντων συνδεόμενων με τον τομέα της άμυνας, ώστε να εξασφαλιστεί η ομαλή λειτουργία της εσωτερικής αγοράς.

(7) Η εναρμόνιση αυτών των νομοθετικών και κανονιστικών διατάξεων των κρατών μελών δεν πρέπει να θίγει τις υποχρεώσεις των κρατών μελών βάσει σχετικών διεθνών καθεστώτων μη διάδοσης, συμφωνιών ελέγχου εξαγωγών ή συνθηκών ή τη διακριτική ευχέρεια των κρατών όσον αφορά την πολιτική εξαγωγών.

(8) Η παρούσα οδηγία δεν πρέπει να εφαρμόζεται σε προϊόντα συνδεόμενα με τον τομέα της άμυνας απλώς διερχόμενα από το έδαφος της Κοινότητας, δηλαδή εκείνα τα προϊόντα στα οποία δεν έχει δοθεί άλλη τελωνειακή μεταχείριση ή χρήση εκτός από την υπαγωγή σε καθεστώς εξωτερικής διαμετακόμισης, ή τα οποία απλώς έχουν τεθεί σε ελεύθερη ζώνη ή ελεύθερη αποθήκη, χωρίς να πρέπει να καταχωριστούν σε εγκεκριμένο βιβλίο αποθήκης.

(9) Η παρούσα οδηγία πρέπει να καλύπτει όλα τα συνδεόμενα με τον τομέα της άμυνας προϊόντα που αντιστοιχούν σε εκείνα που απαριθμούνται στον Κοινό Στρατιωτικό Κατάλογο της Ευρωπαϊκής Ένωσης[10], συμπεριλαμβανομένων των υποσυστημάτων, κατασκευαστικών μερών, ανταλλακτικών, μεταφοράς τεχνολογίας, συντήρησης και επισκευής.

(10) Για να αντιμετωπίσουν παρόμοιους κινδύνους που συνδέονται με τη μεταφορά προϊόντων συνδεόμενων με τον τομέα της άμυνας τα οποία δεν απαριθμούνται στο παράρτημα της παρούσας οδηγίας, τα κράτη μέλη πρέπει να είναι σε θέση να εφαρμόσουν την παρούσα οδηγία στα εν λόγω συνδεόμενα με τον τομέα της άμυνας προϊόντα και έτσι να υπαγάγουν τη μεταφορά αυτών των προϊόντων που συνδέονται με τον τομέα της άμυνας στους ίδιους κανόνες.

(11) Οι στόχοι της διαφύλαξης των ανθρώπινων δικαιωμάτων, της ειρήνης, της ασφάλειας και της σταθερότητας που επιδιώκονται γενικά από τις νομικές και κανονιστικές διατάξεις των κρατών μελών που περιορίζουν τη μεταφορά προϊόντων συνδεόμενων με τον τομέα της άμυνας απαιτούν η μεταφορά των εν λόγω προϊόντων μέσα στην Κοινότητα να παραμένει αντικείμενο έγκρισης από τα κράτη μέλη καταγωγής και εγγυήσεων στα κράτη μέλη παραλήπτες.

(12) Με βάση τις διασφαλίσεις που παρέχονται στην παρούσα οδηγία για την προστασία των στόχων αυτών τα κράτη μέλη δεν θα πρέπει πλέον να θεσπίσουν ή να διατηρήσουν άλλους περιορισμούς για την επίτευξη των εν λόγω στόχων.

(13) Η παρούσα οδηγία δεν θα πρέπει να θίγει την εφαρμογή των διατάξεων που είναι αναγκαίες για την προστασία της δημόσιας τάξης όπως είναι η ασφάλεια μεταφοράς.

(14) Κάθε μεταφορά προϊόντων συνδεόμενων με τον τομέα της άμυνας που πραγματοποιείται μέσα στην Ευρωπαϊκή Κοινότητα θα πρέπει να υπόκειται στην προηγούμενη έγκριση του κράτους μέλους στο οποίο είναι εγκατεστημένος ο προμηθευτής και το οποίο χορηγεί ή δημοσιεύει γενική, συνολική ή ατομική άδεια μεταφοράς. Σύμφωνα με τις ιδρυτικές αρχές της εσωτερικής αγοράς, η άδεια ισχύει για όλη την Κοινότητα και δεν είναι πλέον απαραίτητες περαιτέρω αδειοδοτήσεις για τη διαμετακόμιση μέσω άλλων κρατών μελών ή για την εισαγωγή σε άλλα κράτη μέλη.

(15) Τα κράτη μέλη θα πρέπει να αποφασίζουν ποιος είναι ο καταλληλότερος τύπος άδειας για προϊόντα ή κατηγορίες προϊόντων που συνδέονται με τον τομέα της άμυνας και επίσης να καθορίζουν τους όρους και τις προϋποθέσεις που θα συνοδεύουν κάθε άδεια μεταφοράς λαμβάνοντας υπόψη τον ευαίσθητο χαρακτήρα της μεταφοράς.

(16) Όσον αφορά τα υποσυστήματα και τα κατασκευαστικά μέρη, τα κράτη μέλη δεν θα πρέπει να θέτουν εξαγωγικούς περιορισμούς, στο μέτρο του δυνατού, αποδεχόμενα τη δήλωση χρήσης των παραληπτών και λαμβάνοντας υπόψη το βαθμό ολοκλήρωσης των εν λόγω υποσυστημάτων και κατασκευαστικών μερών με τα προϊόντα του παραλήπτη.

(17) Για να διευκολύνονται οι μεταφορές προϊόντων συνδεόμενων με τον τομέα της άμυνας, θα πρέπει να δημοσιεύονται γενικές άδειες με την έκδοση κανονισμού από τα κράτη μέλη για τη χορήγηση άδειας μεταφοράς προϊόντων συνδεόμενων με τον τομέα της άμυνας σε κάθε εταιρεία η οποία πληροί τους όρους και τις προϋποθέσεις που καθορίζονται σε κάθε γενική άδεια.

(18) Γενική άδεια θα πρέπει να δημοσιεύεται για μεταφορές προϊόντων συνδεόμενων με τον τομέα της άμυνας τα οποία παραδίδονται στις ένοπλες δυνάμεις, ώστε να αυξηθεί σημαντικά η ασφάλεια εφοδιασμού για όλα τα κράτη μέλη που επιλέγουν να πραγματοποιήσουν τις προμήθειές τους μέσα από την Κοινότητα.

(19) Γενική άδεια θα πρέπει να δημοσιεύεται για μεταφορές υποσυστημάτων και κατασκευαστικών μερών σε πιστοποιημένες ευρωπαϊκές εταιρείες του αμυντικού τομέα με σκοπό την προώθηση της συνεργασίας μεταξύ των εν λόγω εταιρειών και της ολοκλήρωσής τους, ιδίως διευκολύνοντας τη βελτιστοποίηση των αλυσίδων εφοδιασμού και των οικονομιών κλίμακας.

(20) Κράτη μέλη τα οποία συμμετέχουν σε πρόγραμμα συνεργασίας μπορούν να δημοσιεύουν γενική άδεια για μεταφορές προϊόντων συνδεόμενων με τον τομέα της άμυνας σε παραλήπτες από άλλα συμμετέχοντα στο πρόγραμμα κράτη μέλη, μεταφορές οι οποίες είναι απαραίτητες για την εκτέλεση του εν λόγω προγράμματος συνεργασίας. Το στοιχείο αυτό αναμένεται να βελτιώσει τους όρους για τη συμμετοχή σε προγράμματα συνεργασίας εταιρειών εγκατεστημένων στα συμμετέχοντα κράτη μέλη.

(21) Τα κράτη μέλη θα πρέπει να έχουν τη δυνατότητα να δημοσιεύουν περαιτέρω γενικές άδειες στις περιπτώσεις στις οποίες οι κίνδυνοι για τη διαφύλαξη των ανθρώπινων δικαιωμάτων, της ειρήνης, της ασφάλειας και της σταθερότητας είναι χαμηλοί σε σχέση με τη φύση των προϊόντων και με τους παραλήπτες.

(22) Σε περιπτώσεις στις οποίες δεν μπορεί να δημοσιευθεί γενική άδεια, τα κράτη μέλη θα πρέπει να χορηγούν συνολικές άδειες, έπειτα από αίτηση, σε μεμονωμένες εταιρείες, εκτός εάν η αίτηση αφορά μόνο μία μεταφορά ή η φύση του προϊόντος και ο παραλήπτης αιτιολογούν τη χορήγηση ατομικής άδειας για λόγους προστασίας ζωτικού συμφέροντος ασφάλειας ή για λόγους συμμόρφωσης με οικεία διεθνή καθεστώτα μη διάδοσης ή συμφωνίες ή συνθήκες για τον έλεγχο των εξαγωγών.

(23) Οι εταιρείες θα πρέπει να ενημερώνουν τις αρμόδιες αρχές σχετικά με τη χρήση γενικών αδειών στο πλαίσιο της διαφύλαξης των ανθρώπινων δικαιωμάτων, της ειρήνης, της ασφάλειας και της σταθερότητας, καθώς και να επιτρέπουν τη γνωστοποίηση πληροφοριών σε συνθήκες διαφάνειας σχετικά με τις μεταφορές προϊόντων συνδεόμενων με τον τομέα της άμυνας στο πλαίσιο της άσκησης δημοκρατικού ελέγχου.

(24) Το περιθώριο των κρατών μελών για τον καθορισμό όρων και προϋποθέσεων που θα συνοδεύουν τις γενικές, συνολικές και ατομικές άδειες θα πρέπει να είναι αρκετά ελαστικό, ώστε να υπάρχει η δυνατότητα συνεχούς συνεργασίας στο πλαίσιο του υφιστάμενου διεθνούς πλαισίου για τον έλεγχο των εξαγωγών. Επειδή η απόφαση σχετικά με την έγκριση ή την άρνηση εξαγωγής είναι και θα πρέπει να παραμείνει στη διακριτική ευχέρεια του κάθε κράτους μέλους, η συνεργασία αυτή θα πρέπει να απορρέει μόνο από τον οικειοθελή συντονισμό των εξαγωγικών πολιτικών.

(25) Για την εφαρμογή της παρούσας οδηγίας, τα κράτη μέλη θα πρέπει να διατηρήσουν το δικαίωμά τους να συνεχίσουν και να αναπτύξουν περισσότερο την τρέχουσα διακυβερνητική συνεργασία τους, όπως διαμορφώθηκε, μεταξύ άλλων, στην επιστολή προθέσεων.

(26) Με σκοπό να αντισταθμιστεί η σταδιακή υποκατάσταση του γενικού εκ των υστέρων ελέγχου από τον ατομικό εκ των προτέρων έλεγχο στο κράτος μέλος καταγωγής των συνδεόμενων με τον τομέα της άμυνας προϊόντων, θα πρέπει να δημιουργηθούν όροι αμοιβαίας εμπιστοσύνης και καλής πίστης με τη συμπερίληψη εγγυήσεων οι οποίες να διασφαλίζουν ότι δεν εξάγονται προϊόντα συνδεόμενα με τον τομέα της άμυνας κατά παραβίαση των περιορισμών που έχουν επιβληθεί στις εξαγωγές προς τρίτες χώρες.

(27) Τα κράτη μέλη συνεργάζονται στο πλαίσιο του κώδικα συμπεριφοράς της Ευρωπαϊκής Ένωσης για τις εξαγωγές όπλων, που εγκρίθηκε από το Συμβούλιο στις 8 Ιουνίου 1998, εφαρμόζοντας οικειοθελώς κοινά κριτήρια καθώς και μηχανισμούς κοινοποίησης άρνησης και διαβούλευσης με σκοπό τη μεγαλύτερη σύγκλιση στην εφαρμογή των πολιτικών τους για τις εξαγωγές προϊόντων συνδεόμενων με τον τομέα της άμυνας προς τρίτες χώρες.

(28) Οι προμηθευτές θα πρέπει να ενημερώνουν τους παραλήπτες σχετικά με την ύπαρξη τυχόν περιορισμών που συνοδεύουν τις άδειες μεταφοράς, ώστε να μπορεί να οικοδομηθεί η αμοιβαία εμπιστοσύνη στην ικανότητα των παραληπτών να τηρήσουν τους εν λόγω περιορισμούς μετά τη μεταφορά, ιδίως στις περιπτώσεις αιτήσεων εξαγωγής προς τρίτες χώρες.

(29) Θα πρέπει οι εταιρείες να αποφασίζουν κατά πόσον τα οφέλη που απορρέουν από τη δυνατότητα παραλαβής προϊόντων συνδεόμενων με τον τομέα της άμυνας στο πλαίσιο μιας γενικής άδειας μεταφοράς δικαιώνουν την απαίτηση πιστοποίησης. Οι μεταφορές στο πλαίσιο ενός ομίλου εταιρειών θα πρέπει να καλύπτονται από γενική άδεια μεταφοράς, εφόσον τα μέλη του ομίλου είναι πιστοποιημένα στα αντίστοιχα κράτη μέλη στα οποία είναι εγκατεστημένα.

(30) Είναι απαραίτητο να θεσπιστούν κοινά κριτήρια πιστοποίησης, ώστε να μπορεί να οικοδομηθεί η αμοιβαία εμπιστοσύνη στην ικανότητα, ιδίως, των παραληπτών να τηρήσουν τους περιορισμούς εξαγωγής προϊόντων συνδεόμενων με τον τομέα της άμυνας τα οποία έχουν παραλάβει στο πλαίσιο άδειας μεταφοράς άλλου κράτους μέλους.

(31) Για να διευκολύνεται η αμοιβαία εμπιστοσύνη, οι παραλήπτες μεταφερόμενων προϊόντων τα οποία συνδέονται με τον τομέα της άμυνας δεν θα πρέπει να εξάγουν τα προϊόντα αυτά, όταν η άδεια μεταφοράς περιέχει εξαγωγικούς περιορισμούς.

(32) Οι εταιρείες θα πρέπει να δηλώνουν στις αρμόδιες αρχές τους, κατά την υποβολή της αίτησης για άδεια εξαγωγής προς τρίτες χώρες, εάν έχουν συμφωνήσει να τηρήσουν τυχόν εξαγωγικούς περιορισμούς υπό τους οποίους πραγματοποιείται η μεταφορά του συνδεόμενου με τον τομέα της άμυνας προϊόντος κι οι οποίοι έχουν επιβληθεί από το κράτος μέλος που εξέδωσε την άδεια μεταφοράς.

(33) Οι εταιρείες θα πρέπει να προσκομίζουν αποδεικτικό της άδειας εξαγωγής στα κοινά εξωτερικά σύνορα της Κοινότητας στην αρμόδια τελωνειακή αρχή κατά τη στιγμή της εξαγωγής προς τρίτη χώρα ενός συνδεόμενου με τον τομέα της άμυνας προϊόντος που έχει παραληφθεί στο πλαίσιο άδειας μεταφοράς.

(34) Ο κατάλογος των συνδεόμενων με τον τομέα της άμυνας προϊόντων που περιλαμβάνεται στο παράρτημα θα πρέπει να επικαιροποιείται, σύμφωνα με τον Κοινό Στρατιωτικό Κατάλογο της Ευρωπαϊκής Ένωσης (CML).

(35) Είναι απαραίτητο, για τη σταδιακή οικοδόμηση της αμοιβαίας εμπιστοσύνης και της καλής πίστης, να καθορίσουν τα κράτη μέλη αποτελεσματικά μέτρα, ικανά να εξασφαλίσουν την εφαρμογή των διατάξεων της παρούσας οδηγίας και ιδίως εκείνων των διατάξεων που προβλέπουν ότι οι εταιρείες τηρούν τα κοινά κριτήρια πιστοποίησης και τους περιορισμούς σχετικά με την περαιτέρω χρήση των συνδεόμενων με τον τομέα της άμυνας προϊόντων που μεταφέρονται, μετά τη μεταφορά.

(36) Σε περιπτώσεις κατά τις οποίες ένα κράτος μέλος καταγωγής έχει εύλογη αμφιβολία σχετικά με την τήρηση οποιουδήποτε όρου επισυναπτόμενου σε γενική άδεια μεταφοράς από έναν πιστοποιημένο παραλήπτη, θα πρέπει, όχι μόνο να ενημερώνει το άλλο κράτος μέλος και την Επιτροπή, αλλά επίσης να είναι σε θέση να αναστείλει προσωρινά την ισχύ των αδειών μεταφοράς που εξέδωσε για τη συγκεκριμένη εταιρεία, λαμβάνοντας υπόψη την ευθύνη του για τη διαφύλαξη των ανθρώπινων δικαιωμάτων, της ειρήνης, της ασφάλειας και της σταθερότητας.

(37) Για την ενθάρρυνση της αμοιβαίας εμπιστοσύνης, η εφαρμογή των νομοθετικών, κανονιστικών και διοικητικών διατάξεων που θα θεσπιστούν με σκοπό τη συμμόρφωση με την παρούσα οδηγία θα πρέπει να αναβληθεί. Η αναβολή θα δώσει τη δυνατότητα, πριν από την εφαρμογή αυτών των διατάξεων, να αξιολογηθεί η πρόοδος που επιτελέστηκε με βάση έκθεση την οποία θα εκπονήσει η Επιτροπή σύμφωνα με τις πληροφορίες που θα έχουν υποβάλει τα κράτη μέλη για τα μέτρα που έλαβαν.

(38) Η Επιτροπή θα πρέπει να δημοσιεύει τακτικά μια έκθεση για την εφαρμογή της παρούσας οδηγίας, η οποία μπορεί να συνοδεύεται από νομοθετικές προτάσεις, όποτε ενδείκνυται.

(39) Επειδή οι στόχοι της προτεινόμενης δράσης, συγκεκριμένα η υλοποίηση της εσωτερικής αγοράς με την εισαγωγή ενός υποχρεωτικού συστήματος αδειοδότησης για τα συνδεόμενα με τον τομέα της άμυνας προϊόντα, δεν μπορούν να επιτευχθούν επαρκώς από τα κράτη μέλη, λόγω των αποκλίσεων που διαπιστώνονται στις ισχύουσες διαδικασίες αδειοδότησης και λόγω του διασυνοριακού χαρακτήρα των μεταφορών και επειδή μπορούν, κατά συνέπεια, να επιτευχθούν καλύτερα σε κοινοτικό επίπεδο, η Κοινότητα μπορεί να εγκρίνει μέτρα, σύμφωνα με την αρχή της επικουρικότητας, όπως ορίζεται στο άρθρο 5 της Συνθήκης. Σύμφωνα με την αρχή της αναλογικότητας, όπως προβλέπεται στο εν λόγω άρθρο, η παρούσα οδηγία δεν υπερβαίνει ό,τι είναι απαραίτητο για την επίτευξη των στόχων αυτών.

(40) Τα μέτρα που είναι απαραίτητα για την εφαρμογή της παρούσας οδηγίας θα πρέπει να θεσπιστούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[11].

(41) Συγκεκριμένα, θα πρέπει να εξουσιοδοτηθεί η Επιτροπή να τροποποιεί το παράρτημα. Επειδή τα μέτρα αυτά είναι γενικής εμβέλειας και αποσκοπούν στην τροποποίηση μη ουσιωδών στοιχείων της παρούσας οδηγίας, πρέπει να εκδοθούν σύμφωνα με την κανονιστική διαδικασία με έλεγχο η οποία προβλέπεται στο άρθρο 5α της απόφασης 1999/468/ΕΚ.

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Κεφάλαιο I Αντικείμενο, πεδίο εφαρμογής και ορισμοί

Άρθρο 1 Αντικείμενο

1. Η παρούσα οδηγία θεσπίζει τους κανόνες και τις διαδικασίες για τη μεταφορά προϊόντων συνδεόμενων με τον τομέα της άμυνας μέσα στην εσωτερική αγορά.

2. Η παρούσα οδηγία δεν θίγει τις εξαγωγικές πολιτικές των κρατών μελών.

Άρθρο 2 Πεδίο εφαρμογής

1. Η παρούσα οδηγία εφαρμόζεται σε προϊόντα συνδεόμενα με τον τομέα της άμυνας.

2. Τα κράτη μέλη μπορούν να εφαρμόζουν τις διατάξεις της παρούσας οδηγίας, τηρουμένων των αναλογιών, σε συνδεόμενα με τον τομέα της άμυνας προϊόντα άλλα από εκείνα που περιλαμβάνονται στο παράρτημα, των οποίων, ωστόσο, η μεταφορά μέσα στην Κοινότητα ενέχει παρόμοιους κινδύνους με τους κινδύνους για τη διαφύλαξη των ανθρώπινων δικαιωμάτων, της ειρήνης της ασφάλειας και της σταθερότητας.

3. Όταν ένα κράτος μέλος κάνει χρήση της δυνατότητας που αναφέρεται στην παράγραφο 2, δημοσιεύει κατάλογο των προϊόντων αυτών και ενημερώνει σχετικά την Επιτροπή και τα υπόλοιπα κράτη μέλη.

Άρθρο 3 Ορισμοί

Για τους σκοπούς της παρούσας οδηγίας, ισχύουν οι ακόλουθοι ορισμοί:

1. ως «προϊόν συνδεόμενο με τον τομέα της άμυνας» νοείται κάθε προϊόν που σχεδιάζεται ειδικά για στρατιωτική χρήση και αναγράφεται στο παράρτημα·

2. ως «μεταφορά» νοείται κάθε μεταβίβαση προϊόντος συνδεόμενου με τον τομέα της άμυνας σε παραλήπτη άλλου κράτους μέλους στο πλαίσιο εμπορικής συναλλαγής·

3. ως «προμηθευτής» νοείται το νομικό ή φυσικό πρόσωπο που είναι εγκατεστημένο στην Κοινότητα και είναι υπεύθυνο σύμφωνα με το νόμο για μια μεταφορά·

4. ως «παραλήπτης» νοείται το νομικό ή φυσικό πρόσωπο που είναι εγκατεστημένο στην Κοινότητα και είναι υπεύθυνο σύμφωνα με το νόμο για την παραλαβή μιας μεταφοράς σε άλλο κράτος μέλος·

5. ως «άδεια μεταφοράς» νοείται η έγκριση που χορηγείται από εθνική αρχή κράτους μέλους σε προμηθευτές με σκοπό να μεταφέρουν προϊόντα συνδεόμενα με τον τομέα της άμυνας σε παραλήπτη άλλου κράτους μέλους·

6. ως «άδεια εξαγωγής» νοείται η χορήγηση έγκρισης για την προμήθεια προϊόντων συνδεόμενων με τον τομέα της άμυνας σε παραλήπτη οποιασδήποτε τρίτης χώρας.

Κεφάλαιο II Άδειες μεταφοράς

Άρθρο 4 Γενικές διατάξεις

1. Η μεταφορά προϊόντων συνδεόμενων με τον τομέα της άμυνας από ένα κράτος μέλος σε άλλο υπόκειται σε προηγούμενη αδειοδότηση. Δεν απαιτείται πλέον περαιτέρω αδειοδότηση από άλλα κράτη μέλη για τη διαμετακόμιση μέσω κρατών μελών ή για την εισαγωγή σε άλλα κράτη μέλη προϊόντων συνδεόμενων με τον τομέα της άμυνας με την επιφύλαξη της εφαρμογής των απαραίτητων διατάξεων για την προστασία της δημόσιας τάξης, όπως είναι η ασφάλεια της μεταφοράς.

2. Κάθε κράτος μέλος χορηγεί στους προμηθευτές που είναι εγκατεστημένοι στην επικράτειά του γενική, συνολική ή ατομική άδεια μεταφοράς.

3. Τα κράτη μέλη επιλέγουν το είδος της άδειας για τα εκάστοτε προϊόντα ή κατηγορίες προϊόντων που συνδέονται με τον τομέα της άμυνας, σύμφωνα με τις διατάξεις του παρόντος άρθρου και των άρθρων 5, 6 και 7.

4. Τα κράτη μέλη καθορίζουν τους όρους και τις προϋποθέσεις των αδειών μεταφοράς, ιδίως τους τυχόν περιορισμούς εξαγωγής προϊόντων συνδεόμενων με τον τομέα της άμυνας σε παραλήπτες τρίτων χωρών, λαμβάνοντας υπόψη τους κινδύνους που ενέχει η μεταφορά για τη διαφύλαξη των ανθρώπινων δικαιωμάτων, της ειρήνης, της ασφάλειας και της σταθερότητας. Τα κράτη μέλη μπορούν να συνεχίσουν και να αναπτύξουν περαιτέρω την τρέχουσα διακυβερνητική συνεργασία τους με σκοπό να επιτύχουν τους στόχους της παρούσας οδηγίας.

5. Τα κράτη μέλη καθορίζουν τους όρους και τις προϋποθέσεις των αδειών μεταφοράς για τα υποσυστήματα και τα κατασκευαστικά μέρη, αφού εκτιμήσουν τον ευαίσθητο χαρακτήρα της μεταφοράς με βάση τα ακόλουθα κριτήρια:

α) τη φύση των υποσυστημάτων και των κατασκευαστικών μερών σε σχέση με τα προϊόντα στα οποία θα ενσωματωθούν, καθώς και σε σχέση με κάθε τελική χρήση των τελικών προϊόντων η οποία ενδέχεται να προκαλεί ανησυχίες·

β) τη σημασία των υποσυστημάτων και των κατασκευαστικών μερών σε σχέση με τα προϊόντα στα οποία θα ενσωματωθούν.

6. Με εξαίρεση τις περιπτώσεις στις οποίες τα κράτη μέλη θεωρούν ότι η μεταφορά των υποσυστημάτων ή των κατασκευαστικών μερών είναι ευαίσθητου χαρακτήρα, τα κράτη μέλη δεν επιβάλλουν εξαγωγικούς περιορισμούς για τα εν λόγω υποσυστήματα ή κατασκευαστικά μέρη, εάν ο παραλήπτης προσκομίσει δήλωση χρήσης με την οποία βεβαιώνει ότι τα υποσυστήματα ή κατασκευαστικά μέρη που καλύπτονται από τη συγκεκριμένη άδεια μεταφοράς είναι ενσωματωμένα στα δικά του προϊόντα και, επομένως, δεν μπορούν να μεταφερθούν σε μεταγενέστερο στάδιο ούτε να εξαχθούν ανεξάρτητα.

7. Τα κράτη μέλη μπορούν να ανακαλέσουν άδειες μεταφοράς ή να περιορίσουν τη χρήση αδειών μεταφοράς τις οποίες έχουν εκδώσει τα ίδια ανά πάσα στιγμή, για λόγους προστασίας ζωτικών τους συμφερόντων ασφάλειας.

8. Τα κράτη μέλη καθορίζουν τους παραλήπτες των αδειών μεταφοράς με τρόπο που δεν εισάγει διακρίσεις, εκτός εάν είναι απαραίτητο για την προστασία ζωτικών τους συμφερόντων ασφάλειας.

Άρθρο 5 Γενικές άδειες μεταφοράς

1. Τα κράτη μέλη δημοσιεύουν γενικές άδειες μεταφοράς, με τις οποίες αδειοδοτούνται απευθείας προμηθευτές εγκατεστημένοι στις αντίστοιχες επικράτειές τους που πληρούν τους όρους και τις προϋποθέσεις που επισυνάπτονται στην άδεια με σκοπό την εκτέλεση πολλαπλών μεταφορών πολλαπλών προϊόντων συνδεόμενων με τον τομέα της άμυνας σε μία ή περισσότερες κατηγορίες παραληπτών εγκατεστημένων σε άλλο κράτος μέλος, τουλάχιστον στις ακόλουθες περιπτώσεις:

α) ο παραλήπτης ανήκει στις ένοπλες δυνάμεις κράτους μέλους·

β) ο παραλήπτης είναι εταιρεία πιστοποιημένη σύμφωνα με το άρθρο 9.

2. Τα κράτη μέλη που συμμετέχουν σε πρόγραμμα διακυβερνητικής συνεργασίας μεταξύ κρατών μελών το οποίο αφορά την ανάπτυξη, την παραγωγή και τη χρήση ενός ή περισσότερων προϊόντων συνδεόμενων με τον τομέα της άμυνας μπορούν να δημοσιεύουν γενική άδεια μεταφοράς για την πραγματοποίηση μεταφορών προς άλλα κράτη μέλη που συμμετέχουν στο εν λόγω πρόγραμμα, οι οποίες είναι απαραίτητες για την εκτέλεση του προγράμματος.

Άρθρο 6 Συνολικές άδειες μεταφοράς

1. Τα κράτη μέλη χορηγούν συνολικές άδειες μεταφοράς σε μεμονωμένο προμηθευτή, ύστερα από αίτησή του, με τις οποίες εγκρίνονται μία ή περισσότερες μεταφορές ενός ή περισσότερων προϊόντων συνδεόμενων με τον τομέα της άμυνας προς έναν ή περισσότερους παραλήπτες σε άλλο κράτος μέλος.

2. Τα κράτη μέλη προσδιορίζουν, σε κάθε συνολική άδεια μεταφοράς, τα συνδεόμενα με τον τομέα της άμυνας προϊόντα ή κατηγορίες προϊόντων που καλύπτονται από τη συνολική άδεια μεταφοράς, τους εγκεκριμένους παραλήπτες ή κατηγορία παραληπτών και τη διάρκεια ισχύος της άδειας.

Μια συνολική άδεια μεταφοράς ισχύει για τριετή τουλάχιστον περίοδο.

Άρθρο 7 Ατομικές άδειες μεταφοράς

Τα κράτη μέλη χορηγούν ατομικές άδειες μεταφοράς σε μεμονωμένο προμηθευτή, ύστερα από αίτησή του, με τις οποίες εγκρίνεται μία μεταφορά προϊόντων συνδεόμενων με τον τομέα της άμυνας προς έναν παραλήπτη μόνο σε μία από τις ακόλουθες περιπτώσεις:

α) όταν η αίτηση για τη χορήγηση άδειας αφορά μία μόνο μεταφορά·

β) όταν είναι απαραίτητο για την προστασία ζωτικών τους συμφερόντων ασφάλειας·

γ) όταν είναι απαραίτητο για τη συμμόρφωση με υποχρεώσεις και δεσμεύσεις που έχουν αναλάβει τα κράτη μέλη ως συμβαλλόμενα μέρη των οικείων διεθνών καθεστώτων μη διάδοσης ή συμφωνιών για τον έλεγχο των εξαγωγών ή συνθηκών.

Κεφάλαιο III Ενημέρωση, πιστοποίηση και εξαγωγή μετά τη μεταφορά

Άρθρο 8 Ενημέρωση από τους προμηθευτές

1. Τα κράτη μέλη εξασφαλίζουν ότι οι προμηθευτές προϊόντων συνδεόμενων με τον τομέα της άμυνας ενημερώνουν τους παραλήπτες για τους όρους και τις προϋποθέσεις της άδειας μεταφοράς που διέπουν την εξαγωγή των συνδεόμενων με τον τομέα της άμυνας προϊόντων.

2. Τα κράτη μέλη εξασφαλίζουν ότι οι προμηθευτές κοινοποιούν στις αρμόδιες αρχές την πρόθεσή τους να χρησιμοποιήσουν γενική άδεια μεταφοράς για πρώτη φορά.

3. Τα κράτη μέλη εξασφαλίζουν ότι οι προμηθευτές τηρούν αναλυτικές καταστάσεις των μεταφορών τους, σύμφωνα με την ισχύουσα πρακτική του οικείου κράτους μέλους. Οι εν λόγω καταστάσεις περιλαμβάνουν εμπορικά έγγραφα τα οποία περιέχουν τα ακόλουθα στοιχεία:

α) την περιγραφή του συνδεόμενου με τον τομέα της άμυνας προϊόντος·

β) την ποσότητα του συνδεόμενου με τον τομέα της άμυνας προϊόντος και τις ημερομηνίες μεταφοράς·

γ) την επωνυμία και τη διεύθυνση του προμηθευτή και του παραλήπτη·

δ) την τελική χρήση και τον τελικό χρήστη του συνδεόμενου με τον τομέα της άμυνας προϊόντος, όταν τα στοιχεία αυτά είναι γνωστά·

ε) την απόδειξη ότι οι πληροφορίες σχετικά με εξαγωγικό περιορισμό που επισυνάπτεται σε άδεια μεταφροάς έχουν διαβιβαστεί σε παραλήπτη των συνδεόμενων με τον τομέα της άμυνας προϊόντων.

4. Οι καταστάσεις που αναφέρονται στην παράγραφο 3 φυλάσσονται τουλάχιστον επί τρία έτη από το τέλος του ημερολογιακού έτους κατά το οποίο πραγματοποιήθηκε η μεταφορά. Προσκομίζονται στις αρμόδιες αρχές του κράτους μέλους όπου είναι εγκατεστημένος ο προμηθευτής, εφόσον αυτές τις ζητήσουν.

Άρθρο 9 Πιστοποίηση

1. Τα κράτη μέλη ορίζουν αρμόδιες αρχές για να διεξαγάγουν την πιστοποίηση παραληπτών εγκατεστημένων στις επικράτειές τους.

2. Η πιστοποίηση αποδεικνύει ιδίως την ικανότητα ενός παραλήπτη να τηρήσει εξαγωγικούς περιορισμούς προϊόντων συνδεόμενων με τον τομέα της άμυνας τα οποία έχει παραλάβει από άλλο κράτος μέλος στο πλαίσιο άδειας μεταφοράς, σύμφωνα με τα ακόλουθα κριτήρια:

α) αποδεδειγμένη πείρα και φήμη σε αμυντικές δραστηριότητες, ιδίως με την κατοχή άδειας παραγωγής και εμπορίας προϊόντων συνδεόμενων με τον τομέα της άμυνας και με την απασχόληση πεπειραμένου διευθυντικού προσωπικού·

β) σχετική βιομηχανική δραστηριότητα σε προϊόντα συνδεόμενα με τον τομέα της άμυνας μέσα στην Κοινότητα, ιδίως ικανότητα ολοκλήρωσης συστημάτων/υποσυστημάτων·

γ) διορισμός ανώτερου διευθυντικού στελέχους ως υπαλλήλου προσωπικά υπεύθυνου για τις μεταφορές και τις εξαγωγές·

δ) γραπτή δέσμευση της εταιρείας, υπογεγραμμένη από το ανώτερο διευθυντικό στέλεχος που αναφέρεται στο στοιχείο γ), ότι η εταιρεία του θα προβεί στις απαραίτητες ενέργειες ώστε να τηρήσει και να επιβάλει την τήρηση όλων των ειδικών όρων που συνδέονται με την τελική χρήση και εξαγωγή οποιουδήποτε κατασκευαστικού μέρους ή προϊόντος έχει παραλάβει·

ε) γραπτή δέσμευση της εταιρείας, υπογεγραμμένη από το ανώτερο διευθυντικό στέλεχος που αναφέρεται στο σημείο γ), ότι θα παράσχει στις αρμόδιες αρχές με τη δέουσα επιμέλεια λεπτομερείς πληροφορίες σε απάντηση ερωτημάτων και ερευνών που θα υποβληθούν στην εταιρεία σχετικά με τους τελικούς χρήστες ή την τελική χρήση όλων των προϊόντων που έχουν εξαχθεί, μεταφερθεί ή παραληφθεί από την εταιρεία στο πλαίσιο άδειας μεταφοράς από άλλο κράτος μέλος·

ζ) περιγραφή, συνυπογεγραμμένη από το ανώτερο διευθυντικό στέλεχος που αναφέρεται στο στοιχείο γ), του εσωτερικού προγράμματος συμμόρφωσης ή του συστήματος διαχείρισης των εξαγωγών που εφαρμόζει η εταιρεία.

Η περιγραφή που αναφέρεται στο στοιχείο στ) του πρώτου εδαφίου παρέχει λεπτομέρειες για τους οργανωτικούς, ανθρώπινους και τεχνικούς πόρους που έχουν διατεθεί στη διαχείριση των μεταφορών και των εξαγωγών, για την αλυσίδα αρμοδιότητας στην οργανωτική δομή της εταιρείας, για τις διαδικασίες εσωτερικού ελέγχου, για την ευαισθητοποίηση και κατάρτιση του προσωπικού, για τις υλικοτεχνικές διευθετήσεις ασφάλειας, για την τήρηση αρχείων και την ιχνηλασιμότητα των μεταφορών και των εξαγωγών.

3. Τα πιστοποιητικά περιέχουν τις ακόλουθες πληροφορίες:

α) την αρμόδια αρχή που εκδίδει το πιστοποιητικό·

β) την επωνυμία και τη διεύθυνση του παραλήπτη·

γ) μια δήλωση συμμόρφωσης του παραλήπτη με τα κριτήρια που αναφέρονται στην παράγραφο 2·

δ) την ημερομηνία έκδοσης και την περίοδο ισχύος του πιστοποιητικού.

Για τους σκοπούς του στοιχείου δ), η διάρκεια ισχύος του πιστοποιητικού σε καμία περίπτωση δεν υπερβαίνει τα 5 έτη.

4. Τα πιστοποιητικά μπορούν να περιέχουν επιπλέον όρους σχετικά με τα εξής:

α) την παροχή των απαιτούμενων πληροφοριών για την επαλήθευση της συμμόρφωσης με τα κοινά κριτήρια·

β) την αναστολή ή ανάκληση του πιστοποιητικού.

5. Οι αρμόδιες αρχές παρακολουθούν σε τακτική βάση τη συμμόρφωση του παραλήπτη με τα κριτήρια που αναφέρονται στην παράγραφο 2 και με κάθε όρο που επισυνάπτεται στα πιστοποιητικά που αναφέρονται στην παράγραφο 4.

6. Τα κράτη μέλη αναγνωρίζουν πιστοποιητικά που έχουν εκδοθεί σε άλλο κράτος μέλος.

7. Εάν μια αρμόδια αρχή διαπιστώσει ότι ο κάτοχος ενός πιστοποιητικού που έχει καταρτιστεί στην επικράτεια του οικείου κράτους μέλους δεν πληροί πλέον τα κριτήρια που αναφέρονται στην παράγραφο 2 ούτε τυχόν όρους που αναφέρονται στην παράγραφο 4, λαμβάνει τα κατάλληλα μέτρα. Τα μέτρα αυτά μπορούν να περιλαμβάνουν την ανάκληση του πιστοποιητικού. Η αρμόδια αρχή ενημερώνει την Επιτροπή και τα υπόλοιπα κράτη μέλη για την απόφασή της.

8. Τα κράτη μέλη δημοσιεύουν και επικαιροποιούν τακτικά κατάλογο πιστοποιημένων παραληπτών και ενημερώνουν την Επιτροπή και τα υπόλοιπα κράτη μέλη σχετικά.

Η Επιτροπή δημοσιεύει τις πληροφορίες αυτές στο δικτυακό της τόπο.

Άρθρο 10 Εξαγωγικοί περιορισμοί

1. Τα κράτη μέλη εξασφαλίζουν ότι οι παραλήπτες προϊόντων συνδεόμενων με τον τομέα της άμυνας, όταν υποβάλλουν αίτηση για άδεια εξαγωγής, επιβεβαιώνουν στις αρμόδιες αρχές ότι έχουν τηρήσει τους όρους των εξαγωγικών περιορισμών, στις περιπτώσεις που τα συνδεόμενα με τον τομέα της άμυνας προϊόντα τα οποία έχουν παραλάβει βάσει άδειας μεταφοράς άλλου κράτους μέλους συνοδεύονται από τέτοιους εξαγωγικούς περιορισμούς.

2. Εάν απαιτείται η συγκατάθεση του κράτους μέλους καταγωγής για τη σχεδιαζόμενη εξαγωγή, συγκατάθεση η οποία δεν έχει εξασφαλιστεί, τα κράτη μέλη ζητούν τη γνώμη του κράτους μέλους καταγωγής.

.

Κεφάλαιο IV Τελωνειακή και διοικητική συνεργασία

Άρθρο 11 Τελωνειακή συνεργασία

1. Τα κράτη μέλη εξασφαλίζουν ότι κατά τη διεκπεραίωση των διατυπώσεων για την εξαγωγή προϊόντων συνδεόμενων με τον τομέα της άμυνας, ο εξαγωγέας προσκομίζει στο τελωνείο που είναι αρμόδιο για τη διεκπεραίωση της διασάφησης εξαγωγής αποδεικτικό ότι έχει λάβει κάθε απαραίτητη άδεια εξαγωγής.

2. Με την επιφύλαξη του κανονισμού (ΕΚ) αριθ. 2913/92 του Συμβουλίου[12], ένα κράτος μέλος μπορεί, εξάλλου, για τριάντα το πολύ εργάσιμες ημέρες, να αναστείλει τη διαδικασία εξαγωγής από το έδαφός του ή, εν ανάγκη, να εμποδίσει με άλλον τρόπο τα συνδεόμενα με τον τομέα της άμυνας προϊόντα που έχουν παραληφθεί από άλλο κράτος μέλος στο πλαίσιο άδειας μεταφοράς και έχουν ενσωματωθεί σε άλλο προϊόν συνδεόμενο με τον τομέα της άμυνας να εξέλθουν από την Κοινότητα μέσω του εδάφους του, όταν θεωρεί ότι:

α) κατά τη χορήγηση της άδειας εξαγωγής δεν ελήφθησαν υπόψη σχετικές πληροφορίες για περιορισμούς εξαγωγής προς τρίτες χώρες των συνδεόμενων με τον τομέα της άμυνας προϊόντων που περιλαμβάνονται στην άδεια μεταφοράς·

β) οι περιστάσεις έχουν αλλάξει σημαντικά αφότου χορηγήθηκε η άδεια εξαγωγής.

3. Τα κράτη μέλη μπορούν να προβλέπουν ότι οι τελωνειακές διατυπώσεις εξαγωγής προϊόντων συνδεόμενων με τον τομέα της άμυνας είναι δυνατόν να διεκπεραιώνονται μόνο σε ορισμένα τελωνεία.

4. Τα κράτη μέλη τα οποία κάνουν χρήση της δυνατότητας που παρέχει η παράγραφος 3, γνωστοποιούν στην Επιτροπή τα εξουσιοδοτημένα τελωνεία. Η Επιτροπή δημοσιεύει τις πληροφορίες αυτές στην Επίσημη Εφημερίδα της Ευρωπαϊκής Ένωσης, σειρά C.

Άρθρο 12 Ανταλλαγή πληροφοριών

Τα κράτη μέλη λαμβάνουν, σε συνεννόηση με την Επιτροπή, όλα τα κατάλληλα μέτρα για την καθιέρωση άμεσης συνεργασίας και ανταλλαγής πληροφοριών μεταξύ αρμόδιων αρχών.

Κεφάλαιο V Επικαιροποίηση του καταλόγου των συνδεόμενων με τον τομέα της άμυνας προϊόντων

Άρθρο 13 Προσαρμογή του παραρτήματος

1. Η Επιτροπή επικαιροποιεί τον κατάλογο των συνδεόμενων με τον τομέα της άμυνας προϊόντων που περιλαμβάνεται στο παράρτημα σύμφωνα με τον Κοινό Στρατιωτικό Κατάλογο της Ευρωπαϊκής Ένωσης.

2. Τα μέτρα εκείνα που αφορούν την τροποποίηση μη ουσιωδών στοιχείων της παρούσας οδηγίας εκδίδονται σύμφωνα με την κανονιστική διαδικασία με έλεγχο η οποία αναφέρεται στο άρθρο 14 παράγραφος 2.

Άρθρο 14 Επιτροπή

1. Η Επιτροπή επικουρείται από επιτροπή.

2. Κάθε φορά που γίνεται αναφορά στην παρούσα παράγραφο, εφαρμόζονται το άρθρο 5α παράγραφοι 1 έως 4 και το άρθρο 7 της απόφασης 1999/468/ΕΚ, λαμβάνοντας υπόψη τις διατάξεις του άρθρου 8 της ίδιας απόφασης.

Κεφάλαιο VI Τελικές διατάξεις

Άρθρο 15 Μέτρα διασφάλισης

1. Εάν ένα κράτος μέλος θεωρήσει ότι υπάρχει σοβαρός κίνδυνος μη τήρησης τυχόν όρου επισυναπτόμενου σε γενική άδεια μεταφοράς από τυχόν πιστοποιημένο παραλήπτη, ενημερώνει το άλλο κράτος μέλος και ζητεί αξιολόγηση της κατάστασης.

2. Εάν εξακολουθήσουν να υπάρχουν αμφιβολίες, το κράτος μέλος μπορεί να αναστείλει προσωρινά την ισχύ της γενικής άδειας που εξέδωσε για τις εν λόγω εταιρείες. Ενημερώνει τα υπόλοιπα κράτη μέλη και την Επιτροπή και για τους λόγους έκδοσης του μέτρου διασφάλισης. Το κράτος μέλος που εξέδωσε το μέτρο διασφάλισης μπορεί να αποφασίσει να άρει το μέτρο διασφάλισης, εάν θεωρήσει ότι δεν αιτιολογείται πλέον.

Άρθρο 16 Υποβολή εκθέσεων

1. Η Επιτροπή υποβάλλει έκθεση σχετικά με τα μέτρα που έλαβαν τα κράτη μέλη για τη μεταφορά της παρούσας οδηγίας και ιδίως των άρθρων 9-12 της οδηγίας έως τις [εντός 12 μηνών από την ημερομηνία μεταφοράς της οδηγίας].

2. Η Επιτροπή υποβάλλει τακτικά, και για πρώτη φορά στις [5 χρόνια από την ημερομηνία έναρξης ισχύος της παρούσας οδηγίας] το αργότερο, έκθεση στο Ευρωπαϊκό Κοινοβούλιο και στο Συμβούλιο σχετικά με την εφαρμογή της οδηγίας και με τον αντίκτυπό της στις εξελίξεις της ευρωπαϊκής αγοράς αμυντικού εξοπλισμού και στην τεχνολογική και βιομηχανική βάση της ευρωπαϊκής άμυνας, επισυνάπτοντας στην έκθεσή της, ενδεχομένως, νομοθετική πρόταση.

Άρθρο 17 Μεταφορά

1. Τα κράτη μέλη θεσπίζουν και δημοσιεύουν, πριν από τις [ημερομηνία έναρξης ισχύος + 18 μήνες] , τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και τον πίνακα αντιστοιχίας μεταξύ αυτών των διατάξεων και της παρούσας οδηγίας.

Εφαρμόζουν τις διατάξεις αυτές από τις [ημερομηνία έναρξης ισχύος + 36 μήνες] .

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος αυτής της αναφοράς καθορίζεται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 18 Έναρξη ισχύος

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης .

Άρθρο 19 Αποδέκτες

Η παρούσα οδηγία απευθύνεται στα κράτη μέλη.

Βρυξέλλες, [...]

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

[…] […]

ΠΑΡΑΡΤΗΜΑ

ML1 Όπλα με λεία κάννη, διαμετρήματος κάτω των 20 MM, άλλα όπλα καιαυτόματα όπλα διαμετρήματος 12,7 MM (μισής ίντσας) καικάτω, καιτα παρελκόμενά τους, ως ακολούθως, και ειδικά σχεδιασμένα συστατικά μέρη αυτών:

α. Τυφέκια, καραμπίνες, περίστροφα, πιστόλια, αυτόματα πιστόλια και πολυβόλα:

Σημείωση: το σημείο ML1.α δεν ελέγχονται τα εξής:

1. λειόκαννα τυφέκια και αραβίδες που έχουν κατασκευαστεί πριν από το 1938,

2. απομιμήσεις λειόκαννων τυφεκίων και αραβίδων τα πρωτότυπα των οποίων έχουν κατασκευαστεί πριν από το 1890,

3. περίστροφα, πιστόλια, και αυτόματα όπλα που έχουν κατασκευαστεί πριν από το 1890, και οι απομιμήσεις τους.

β. Όπλα λείας κάννης, ως ακολούθως:

1. Όπλα λείας κάννης ειδικά σχεδιασμένα για στρατιωτική χρήση.

2. Άλλα όπλα λείας κάννης, ως ακολούθως:

α. πλήρως αυτόματου τύπου,

β. ημιαυτόματα ή τύπου «χράπα-χρούπα».

γ. Όπλα που χρησιμοποιούν πυρομαχικά χωρίς κάλυκες.

δ. Σιγαστήρες, ειδικές βάσεις πυροβόλων, γεμιστήρες, στόχαστρα και σκοπευτικά συστήματα και φλογο-κρύπτες για τα όπλα που ελέγχονται στα σημεία ML1.α, ML1.β ή ML1.γ.

Σημείωση 1: Το σημείο ML1 δεν ελέγχει τα όπλα λείας κάννης που χρησιμοποιούνται ως κυνηγετικά ή όπλα σκοποβολής. Τα όπλα αυτά δεν πρέπει να είναι ειδικά σχεδιασμένα για στρατιωτική χρήση ή να είναι πλήρως αυτόματης λειτουργίας.

Σημείωση 2: Το σημείο ML1 δεν ελέγχει τα πυροβόλα όπλα τα ειδικά σχεδιασμένα για εκπαιδευτικά πυρομαχικά και τα οποία δεν μπορούν να βάλλουν με ελεγχόμενα πυρομαχικά.

Σημείωση 3: Το σημείο ML1 δεν ελέγχει τα όπλα που χρησιμοποιούν πυρομαχικά με κάλυκα μη κεντρικής ανάφλεξης και τα οποία δεν είναι πλήρως αυτόματης λειτουργίας.

Σημείωση 4: Το σημείο ML1.δ δεν ελέγχει τα οπτικά στόχαστρα χωρίς ηλεκτρονική επεξεργασία εικόνας, με μεγέθυνση το πολύ 4x, εφόσον δεν είναι ειδικά σχεδιασμένα ή τροποποιημένα για στρατιωτική χρήση.

ML2 Όπλα με λεία κάννη, διαμετρήματος 20 MM καιάνω, άλλα όπλα και εξοπλισμός διαμετρήματος άνω των 12,7 MM (μισής ίντσας), εκτοξευτήρες καιπαρελκόμενα, ως ακολούθως, και ειδικά σχεδιασμένα συστατικά μέρη αυτών:

α. Πυροβόλα, οβιδοβόλα, όλμοι, αντιαρματικά όπλα, εκτοξευτές βλημάτων, στρατιωτικά φλογοβόλα, πυροβόλα, πυροβόλα άνευ οπισθοδρομήσεως (ΠΑΟ), όπλα με λεία κάννη και συστήματα απόκρυψης του ίχνους αυτών,

Σημείωση 1: Το ML2.α περιλαμβάνει συστήματα έγχυσης, συσκευές μέτρησης, δεξαμενές και άλλα ειδικά σχεδιασμένα συστατικά μέρη για χρήση, με υγρά προωθητικά γεμίσματα, του εξοπλισμού που ελέγχεται στο σημείο ML2.α.

Σημείωση 2: Στο ML2.a δεν ελέγχονται τα εξής:

1. Λειόκαννα τυφέκια και αραβίδες που έχουν κατασκευαστεί πριν από το 1938,

2. Απομιμήσεις λειόκαννων τυφεκίων και αραβίδων τα πρωτότυπα των οποίων έχουν κατασκευαστεί πριν από το 1890.

β. Στρατιωτικές συσκευές εκτόξευσης ή παραγωγής καπνού, αερίων και πυροτεχνικών στοιχείων,

Σημείωση: Το σημείο ML2.β δεν ελέγχει τα πιστόλια σηματοδοσίας.

γ. Στόχαστρα και σκοπευτικά συστήματα.

ML3 Πυρομαχικά και αναφλεκτικές διατάξεις, ως ακολούθως, και ειδικά σχεδιασμένα συστατικά μέρη αυτών:

α. Πυρομαχικά για τα όπλα που ελέγχονται στα σημεία ML1, ML2 ή ML12:

β. Αναφλεκτικές διατάξεις ειδικά σχεδιασμένες για τα πυρομαχικά που ελέγχονται στο σημείο ML3.α.

Σημείωση 1: Τα ειδικά σχεδιασμένα συστατικά μέρη περιλαμβάνουν:

α. μεταλλικές ή πλαστικές κατασκευές, όπως άκμονες εμπυρευμάτων, κυάθια βολίδων, συνδετήρες φυσιγγίων, περιστροφικές ταινίες και μεταλλικά μέρη πυρομαχικών,

β. συστήματα ασφαλείας και οπλισμού, πυροσωλήνες, αισθητήρες και συσκευές πυροδότησης,

γ. συστήματα παροχής ενέργειας υψηλής άπαξ αποδόσεως,

δ. καύσιμους κάλυκες γομώσεων,

ε. δευτερεύοντα βλήματα, συμπεριλαμβανομένων των βομβιδίων, ναρκιδίων και κατευθυνόμενων στην τελική φάση βλημάτων.

Σημείωση 2: Το σημείο ML3.α δεν ελέγχει τα πυρομαχικά οδοντωτής πτύχωσης χωρίς βλήμα (άσφαιρο φωτιστικό βλήμα) και τα εκπαιδευτικά πυρομαχικά με διάτρητο θάλαμο πυρίτιδας.

Σημείωση 3: Το σημείο ML3.α δεν ελέγχει τα φυσίγγια τα ειδικά σχεδιασμένα για έναν από τους παρακάτω σκοπούς:

α. Σηματοδοσία,

β. Σκιάξιμο πουλιών, και

γ. Ανάφλεξη αεριοθυσάνων σε πετρελαιοπηγές.

ML4 Βόμβες, τορπίλες, ρουκέτες, πύραυλοι, άλλες εκρηκτικές συσκευές και γομώσεις και συναφής εξοπλισμός και παρελκόμενα, ως εξής, ειδικά σχεδιασμένα για στρατιωτική χρήση, και ειδικά σχεδιασμένα συστατικά μέρη αυτών:

ΣΗΜ.: Για τον εξοπλισμό καθοδήγησης και πλοήγησης, βλέπε ML11, σημείωση 7.

α. Βόμβες, τορπίλες, χειροβομβίδες, καπνογόνα, ρουκέτες, πύραυλοι, νάρκες, βόμβες βυθού, γεμίσματα ανατινάξεων, μηχανισμοί ανατινάξεων και αυτοτελείς συσκευασίες υλικού ανατινάξεων, «πυροτεχνουργι-κοί» μηχανισμοί, φυσίγγια και εξομοιωτές (δηλαδή εξοπλισμός που εξομοιώνει τα χαρακτηριστικά οιουδήποτε από τα υλικά αυτά).

Σημείωση: Το ML4.α περιλαμβάνει:

1. βομβίδες καπνού, εμπρηστικές βόμβες εν γένει και εκρηκτικά συστήματα,

2. ακροφύσια πυραύλων και άκρα κεφαλής οχημάτων επιστροφής.

β. Εξοπλισμός ειδικά σχεδιασμένος για το χειρισμό, έλεγχο, ενεργοποίηση, παροχή ενέργειας άπαξ αποδόσεως, εκτόξευση, σκόπευση, σάρωση, εξαπόλυση, παραπλάνηση, παρεμβολή, έκρηξη ή ανίχνευση των υλικών που ελέγχονται στο ML4.α.

Σημείωση: Το ML4.β περιλαμβάνει:

1. κινητό εξοπλισμό υγροποίησης αερίου ικανό να παράγει ημερησίως 1 000 ή περισσότερα kg αερίου σε υγρή μορφή,

2. πλωτό ηλεκτραγωγό καλώδιο, κατάλληλο για την αλιεία μαγνητικών ναρκών.

Τεχνικό σημείωμα

Οι φορητοί μηχανισμοί οι εκ κατασκευής περιορισμένοι στην ανίχνευση μεταλλικών αντικειμένων και ανίκανοι να ξεχωρίζουν τις νάρκες από άλλα μεταλλικά αντικείμενα, δεν θεωρούνται ειδικά σχεδιασμένοι για την ανίχνευση ειδών ελεγχόμενων από το ML4.α.

ML5 Έλεγχος πυρός και συναφής εξοπλισμός συναγερμού και προειδοποίησης και σχετικά συστήματα, και εξοπλισμός δοκιμής, ευθυγράμμισης και αντιμέτρων, ως ακολούθως, ειδικά σχεδιασμένα για στρατιωτική χρήση, και ειδικά σχεδιασμένα συστατικά μέρη και εξαρτήματα αυτών:

α. Στόχαστρα και σκοπευτικά συστήματα, υπολογιστές βομβαρδισμού, εξοπλισμός σκόπευσης πυροβόλων και συστήματα ελέγχου όπλων.

β. Συστήματα απόκτησης στόχου, καθορισμού, τηλεμετρίας, επιτήρησης ή παρακολούθησης, ανίχνευση, συγχώνευση δεδομένων, εξοπλισμός αναγνώρισης ή εντοπισμού και εξοπλισμός συνολοκλήρωσης αισθητήρων.

γ. Εξοπλισμός αντιμέτρων για υλικά που ελέγχονται στο ML5.α. ή M5.β,.

δ. Εξοπλισμός δοκιμής επί του εδάφους ή ευθυγράμμισης, ειδικά σχεδιασμένος για υλικά που ελέγχονται στο ML5.α. ή ML5.β.

ML6 Οχήματα εδάφους καισυστατικά μέρη αυτών, ως εξής:

ΣΗΜ.: Για τον εξοπλισμό καθοδήγησης και πλοήγησης, βλέπε ML11, σημείωση 7.

α. Οχήματα εδάφους και συστατικά μέρη αυτών, ειδικά σχεδιασμένα ή τροποποιημένα για στρατιωτική χρήση.

Τεχνική σημείωση:

Για τους σκοπούς του σημείου ML6.α, ο όρος «οχήματα εδάφους» περιλαμβάνει τα ρυμουλκούμενα οχήματα.

β. Οχήματα κίνησης όλων των τροχών που μπορούν να χρησιμοποιούνται εκτός δρόμου και έχουν κατασκευαστεί ή εφοδιαστεί με υλικά για να παρέχουν βαλλιστική προστασία επιπέδου III (NIJ 0108.01, Σεπτέμβριος 1985, ή ανάλογο εθνικό πρότυπο) ή καλύτερη.

ΣΗΜ.: Βλέπε επίσης ML13.α.

Σημείωση 1: Το ML6.α περιλαμβάνει:

α. Άρματα και άλλα στρατιωτικά εξοπλισμένα οχήματα και στρατιωτικά οχήματα συναρμοσμένα με βάσεις όπλων ή εξοπλισμό ναρκοθέτησης ή εκτόξευσης πυρομαχικών που ελέγχονται βάσει του σημείου ML4,

β. Τεθωρακισμένα οχήματα,

γ. Αμφίβια οχήματα και οχήματα διάβασης βαθέων υδάτων,

δ. Οχήματα περισυλλογής και οχήματα για τη ρυμούλκηση ή τη μεταφορά πυρομαχικών ή οπλικών συστημάτων και συναφούς εξοπλισμού για τη διακίνηση φορτίου.

Σημείωση 2: Η τροποποίηση οχήματος εδάφους για στρατιωτική χρήση ελεγχόμενου στο ML6.α συνεπάγεται μια δομική, ηλεκτρική ή μηχανική μεταβολή στην οποία χρησιμοποιούνται ένα ή περισσότερα ειδικά σχεδιασμένα στρατιωτικά συστατικά μέρη. Τα συστατικά αυτά μέρη περιλαμβάνουν:

α. Περιβλήματα φουσκωτών ελαστικών ειδικού τύπου ώστε να είναι αλεξίσφαιρα ή να λειτουργούν και ξεφούσκωτα,

β. Συστήματα ελέγχου της πίεσης ελαστικών δεκτικά χειρισμού από μέσα από κινούμενο όχημα,

γ. Θώρακες προστασίας ζωτικών μερών (π.χ. δεξαμενής καυσίμων ή θαλάμου οδήγησης),

δ. Ειδικές ενισχύσεις ή βάσεις για όπλα,

ε. Φωτισμό συσκότισης..

Σημείωση 3: Το σημείο ML6 δεν ελέγχει πολιτικά αυτοκίνητα ή φορτηγά που έχουν σχεδιαστεί ή τροποποιηθεί για τη μεταφορά χρημάτων ή τιμαλφών και φέρουν θωράκιση ή βαλλιστική προστασία.

ML7 Χημικοί ή βιολογικοί τοξικοί παράγοντες, «παράγοντες ελέγχου ταραχών», ραδιενεργά υλικά, συναφής εξοπλισμός, συστατικά, καιυλικά:

α. Βιολογικοί παράγοντες και ραδιενεργά υλικά «προσαρμοσμένα για χρήση κατά τον πόλεμο» με σκοπό την πρόκληση απωλειών στους ανθρώπους και τα ζώα, τη φθορά εξοπλισμού ή τη ζημία των καλλιεργειών ή του περιβάλλοντος.

β. Παράγοντες χημικού πολέμου (CW), μεταξύ των οποίων:

1) Παράγοντες χημικού πολέμου που ενεργούν επί του νευρικού συστήματος:

α. Αλκυλο (μεθυλο, αιθυλο, n-προπυλο ή ισοπροπυλο)-φωσφωνοφθοριδικά Ο-αλκύλια (έως και C10, συμπεριλαμβανομένων των κυκλοαλκυλίων), όπως:

Sarin (GB):μεθυλοφωσφωνοφθοριδικό Ο-ισοπροπύλιο (CAS 107-44-8), και

Soman (GD):μεθυλοφωσφωνοφθοριδικό Ο-πινακολύλιο (CAS 96-64-0),

β. Ν,Ν-διαλκυλο (μεθυλο, αιθυλο, n-προπυλο ή ισοπροπυλο) φωσφοραμιδοκυανιδικά Ο-αλκύλια (έως και C10, συμπεριλαμβανομένων των κυκλοαλκυλίων), όπως:

Tabun (GA):Ν,Ν-διμεθυλοφωσφοροαμιδοκυανιδικό Ο-αιθύλιο (CAS 77-81-6),

γ. S-2-διαλκυλο (μεθυλο, αιθυλο, n-προπυλο ή ισοπροπυλο) αμινοαιθυλοαλκυλο (μεθυλο, αιθυλο, n-προπυλο ή ισοπροπυλο)φωσφονοθειολικά Ο-αλκύλια (Η ή το πολύ C10, συμπεριλαμβανομένων των κυκλοαλκυλίων) και αντίστοιχα αλκυλιωμένα ή πρωτονιωμένα άλατα, όπως:

VX: S-2-διισοπροπυλαμινοαιθυλομεθυλοφωσφονοθειολικό Ο-αιθύλιο (CAS 50782-69-9).

2) Φλυκταινογόνοι παράγοντες χημικού πολέμου:

α. Θειούχοι υπερίτες, όπως:

1. 2-χλωροαιθυλοχλωρομεθυλοσουλφίδιο (CAS 2625-76-5),

2. bis(2-χλωροαιθυλο) σουλφίδιο (CAS 505-60-2),

3. bis(2-χλωροαιθυλο)μεθάνιο (CAS 63869-13-6),

4. 1,2-bis (2-χλωροαιθυλοθειο) αιθάνιο (CAS 3563-36-8),

5. 1,3-bis (2-χλωροαιθυλοθειο)-n-προπάνιο (CAS 63905-10-2),

6. 1,4-bis (2-χλωροαιθυλοθειο)-n-βουτάνιο (CAS 142868-93-7),

7. 1,5-bis (2-χλωροαιθυλοθειο)-n-πεντάνιο (CAS 142868-94-8),

8. bis (2-χλωροαιθυλοθειομεθυλ) αιθέρας (CAS 63918-90-1),

9. bis (2-χλωροαιθυλοθειοαιθυλ) αιθέρας (CAS 63918-89-8).

β. Λεβισίτες, όπως:

1. 2-χλωροβινυλοδιχλωροαρσίνη (CAS 541-25-3),

2. tris (2-χλωροβινυλο) αρσίνη (CAS 40334-70-1),

3. bis (2-χλωροβινυλο) χλωροαρσίνη (CAS 40334-69-8).

γ. Αζωτούχοι υπερίτες, όπως:

1. HN1: bis (2-χλωροαιθυλο) αιθυλαμίνη (CAS 538-07-8),

2. HN2: bis (2-χλωροαιθυλο) μεθυλαμίνη (CAS 51-75-2),

3. HN3: tris (2-χλωροαιθυλο) αμίνη (CAS 555-77-1).

3) Εξουδετερωτικοί παράγοντες χημικού πολέμου, όπως:

α. Βενζυλικό 3-κινουκλιδινύλιο (BZ) (CAS 6581-06-2).

4) Αποφυλλωτικοί παράγοντες χημικού πολέμου, όπως:

α. 2-χλωρο-4-φθοροφαινοξυοξεικό βουτύλιο (LNF),

β. 2,4,5-τριχλωροφαινοξυοξεικό οξύ αναμεμειγμένο με 2,4-διχλωροφαινοξυοξεικό οξύ (Agent Orange).

γ. Πρόδρομες ουσίες δυαδικών παραγόντων χημικού πολέμου και βασικές πρόδρομες ουσίες, ως εξής:

1. διφθοριούχα αλκυλο (μεθυλο, αιθυλο, n-προπυλο ή ισοπροπυλο) φωσφονύλια, όπως

DF: διφθοριούχο μεθυλο φωσφονύλιο (CAS 676-99-3),

2. O-2-διαλκυλο (μεθυλο, αιθυλο, n-προπυλο ή ισοπροπυλο) αμινοαιθυλοαλκυλο (μεθυλο, αιθυλο, n-προπυλο ή ισοπροπυλο) φωσφονοθειολικά Ο-αλκύλια (Η ή το πολύ C10, συμπεριλαμβανομένων των κυκλοαλκυλίων) και αντίστοιχα αλκυλιωμένα ή πρωτονιωμένα άλατα, όπως:

QL: Ο-αιθυλο-2-δι-ισοπροπυλαμινοαιθυλο μεθυλοφωσφονίτης (CAS 57856-11-8),

3. Chlorosarin: μεθυλοφωσφονοχλωριδικό Ο-ισοπροπύλιο (CAS 1445-76-7),

4. Chlorosoman: μεθυλοφωσφονοχλωριδικό Ο-πινακολύλιο (CAS 7040-57-5).

δ. «Παράγοντες ελέγχου ταραχών», ενεργές βασικές χημικές ουσίες και συνδυασμοί τους, περιλαμβανομένων των εξής:

1. α-βρωμοβενζενακετονιτρίλιο, (κυανιούχο βρωμοβενζύλιο) (CA) (CAS 5798-79-8),

2. [(2-χλωροφαινυλο) μεθυλενο] προπανοδινιτρίλιο, (ο-χλωροβενζυλιδενεμηλονονιτρίλιο (CS) (CAS 2698-41-1),

3. 2-χλωρο-1-φαινυλαιθανόνη, χλωριούχο φαινυλακύλιο (ω-χλωροακετοφαινόνη) (CN) (CAS 532-27-4),

4. διβενζο-(β,στ)-1,4-οξαζεφίνη (CR) (CAS 257-07-8),

5. 10-χλωρο-5,10-διυδροφαιναρσαζίνη, (Χλωριούχος φαιναρσαζίνη), (Αδαμσίτης) (DM) (CAS 578-04-9),

6. Ν-εννεϋλομορφολίνη, (MPA) (CAS 5299-6-9).

Σημείωση 1: Το σημείο ML7.δ δεν ελέγχει και τους παράγοντες ελέγχου ταραχών σε ατομικές συσκευασίες για προσωπική αυτοάμυνα.

Σημείωση 2: Το σημείο ML7.δ δεν ελέγχει τις ενεργές βασικές χημικές ουσίες και τους συνδυασμούς τους που εντοπίζονται και συσκευάζονται για την παραγωγή τροφίμων ή για ιατρικούς σκοπούς.

ε. Εξοπλισμός, ειδικά σχεδιασμένος ή τροποποιημένος για στρατιωτική χρήση, για τη διασπορά οποιουδήποτε από τα κατωτέρω, και ειδικά σχεδιασμένα συστατικά μέρη αυτού:

1. Υλικά ή παράγοντες ελεγχόμενα από τα σημεία ML7.α., ML7.β ή ML7.δ, ή

2. Παράγοντες χημικού πολέμου συγκείμενοι από πρόδρομες ουσίες ελεγχόμενες από το σημείο ML7.γ.

στ. Προστατευτικός και απολυμαντικός εξοπλισμός, ειδικά σχεδιασμένα συστατικά μέρη αυτού, και ειδικά σχεδιασμένα μείγματα χημικών ουσιών, ως εξής:

1. Εξοπλισμός, ειδικά σχεδιασμένος ή τροποποιημένος για στρατιωτική χρήση, για την άμυνα κατά των υλικών που ελέγχονται από τα σημεία ML7.α., ML7.β ή ML7.δ., και ειδικά σχεδιασμένα συστατικά μέρη αυτού,

2. Εξοπλισμός, ειδικά σχεδιασμένος ή τροποποιημένος για στρατιωτική χρήση, για την απολύμανση αντικειμένων μολυσμένων με υλικά που ελέγχονται από το σημείο ML7.α ή ML7.β, και ειδικά σχεδιασμένα συστατικά μέρη αυτού,

3. Μείγματα χημικών ουσιών εδικά ανεπτυγμένα/σχεδιασμένα για την απολύμανση αντικειμένων μολυσμένων με υλικά που ελέγχονται από το σημείο ML7.α. ή ML7.β,

Σημείωση: Το ML7.στ.1 περιλαμβάνει:

α. Κλιματιστικές συσκευές ειδικά σχεδιασμένες ή τροποποιημένες για διήθηση πυρηνικών, βιολογικών ή χημικών παραγόντων,

β. Προστατευτικό ιματισμό.

ΣΗΜ.: Για αντιασφυξιογόνες προσωπίδες πολιτών, προστατευτικό και απολυμαντικό εξοπλισμό βλέπε επίσης σημείο 1A004 του Καταλόγου Αγαθών Διπλής Χρήσης της ΕΕ.

ζ. Εξοπλισμός, ειδικά σχεδιασμένος ή τροποποιημένος για στρατιωτική χρήση, για την ανίχνευση και τον προσδιορισμό της ταυτότητας υλικών που ελέγχονται από τα σημεία ML7.α, ML7.β ή ML7.δ, και ειδικά σχεδιασμένα συστατικά μέρη αυτού:

Σημείωση: Το σημείο 7.ζ δεν ελέγχει τα προσωπικά δοσίμετρα για την παρακολούθηση της ακτινοβολίας.

ΣΗΜ.: Βλέπε επίσης σημείο 1A004 του Καταλόγου Αγαθών Διπλής Χρήσης της ΕΕ.

η. «Βιοπολυμερή» ειδικά σχεδιασμένα ή επεξεργασμένα για την ανίχνευση ή την αναγνώριση παραγόντων χημικού πολέμου που ελέγχονται από το σημείο ML7.β και καλλιέργειες συγκεκριμένων κυττάρων για την παρασκευή τους,

θ. «Βιοκαταλύτες» για την απολύμανση ή την αποικοδόμηση παραγόντων χημικού πολέμου, και συναφή βιολογικά συστήματα, ως εξής:

1. «Βιοκαταλύτες» ειδικά σχεδιασμένοι για την απολύμανση ή την αποικοδόμηση που ελέγχονται από το σημείο ML7.β, οι οποίοι προέρχονται από κατευθυνόμενη εργαστηριακή επιλογή ή γενετικό χειρισμό βιολογικών συστημάτων,

2. Βιολογικά συστήματα ως εξής: «φορείς έκφρασης», ιοί ή καλλιέργειες κυττάρων που περιέχουν τις ειδικές γενετικές πληροφορίες για την παραγωγή «βιοκαταλυτών» που ελέγχονται από το σημείο ML7.θ.1,

Σημείωση 1: Τα σημεία ML7.β. και ML7.δ δεν ελέγχουν:

α. το χλωροκυάνιο (CAS 506-77-4). Βλέπε σημείο 1C450.α.5 του Καταλόγου Αγαθών Διπλής Χρήσης της ΕΕ,

β. το υδροκυανικό οξύ (CAS 74-90-8),

γ. το χλώριο (CAS 7782-50-5),

δ. το χλωριούχο καρβονύλιο (φωσγένιο) (CAS 75-44-5). Βλέπε σημείο 1C450.α.4 του Καταλόγου Αγαθών Διπλής Χρήσης της ΕΕ,

ε. το διφωσγένιο (χλωρομυρμηκικό τριχλωρομεθύλιο) (CAS 503-38-8),

στ. απαλείφεται,

ζ. το βρωμιούχο ξυλύλιο, ορθο- (CAS 89-92-9), μετα- (CAS 620-13-3), παρα- (CAS 104-81-4),

η. το βρωμιούχο βενζύλιο (CAS 100-39-0),

θ. το ιωδιούχο βενζύλιο (CAS 620-05-3),

ι. τη βρωμοακετόνη (CAS 598-31-2),

ια. το βρωμοκυάνιο (CAS 506-68-3),

ιβ. τη βρωμομεθυλαιθυλοκετόνη (CAS 816-40-0).

Σημείωση 2: Οι κυτταροκαλλιέργειες και τα βιολογικά συστήματα των σημείων ML7.η και ML7.θ.2 είναι αποκλειστικά, τα δε υποσημεία αυτά δεν ελέγχουν κύτταρα ή βιολογικά συστήματα που χρησιμοποιούνται για μη στρατιωτικούς σκοπούς, π.χ. στη γεωργία, τη φαρμακοβιομηχανία, την ιατρική, την κτηνιατρική, το περιβάλλον, τη διαχείριση αποβλήτων ή τη βιομηχανία τροφίμων.

ML8 «Ενεργειακά υλικά» καισυναφείς ουσίες, ως εξής:

ΣΗΜ.: Βλέπε σημείο 1C011 του Καταλόγου Αγαθών Διπλής Χρήσης της ΕΕ.

Τεχνικές σημειώσεις:

1. Για τους σκοπούς του παρόντος σημείου, ο όρος μείγμα αναφέρεται σε σύνθεση δύο ή περισσότερων ουσιών, μία τουλάχιστον από τις οποίες περιέχεται στον κατάλογο των υποσημείων ML8.

2. Κάθε ουσία που περιέχεται στον κατάλογο των υποσημείων ML8 ελέγχεται από τον εν λόγω κατάλογο, έστω και αν χρησιμοποιείται σε άλλη εφαρμογή από την εδώ αναγραφόμενη (η TAGN π.χ. χρησιμοποιείται κυρίως ως εκρηκτικό, μπορεί όμως να χρησιμοποιηθεί και ως καύσιμο ή ως οξειδωτικό.)

α. «Εκρηκτικά», ως εξής, και μείγματα αυτών:

1. ADNBF (αμινοδινιτροβενζοφουραξάνη, 7-αμινο-4,6-δινιτροβενζοφουραζανο-1-οξείδιο) (CAS 97096-78-1),

2. BNCP (υπερχλωρικό cis-bis (5-νιτροτετραζωλατο) τετραμινοκοβάλτιο (III) (CAS 117412-28-9),

3. CL-14 (διαμινοδινιτροβενζοφουροξάνη, 5,7-διαμινο-4,6-δινιτροβενζοφουραζανο-1-οξείδιο) (CAS 117907-74-1),

4. CL-20 (HNIW ή εξανιτροεξααζαϊσοβουρτσιτάνιο) (CAS 135285-90-4) και κλαθρικές ενώσεις του βλέπε και ML8.ζ.3. και ζ.4. για τις «πρόδρομες» ουσίες του),

5. CP (υπερχλωρικό 2-(5-κυανοτετραζωλατο) πενταμινοκοβάλτιο-III (CAS 70247-32-4),

6. DADE (1,1-διαμινο-2,2-δινιτροαιθυλένιο, FOX7),

7. DATB (διαμινοτρινιτροβενζόλιο) (CAS 1630-08-6),

8. DDFP (1,4-δινιτροδιφουραζανοπιπεραζίνη),

9. DDPO (2,6-διαμινο-3,5-δινιτροπυραζιν-1-οξείδιο, PZO) (CAS 194486-77-6),

10. DIPAM (3,3′-διαμινο-2,2′,4,4′,6,6′-εξανιτροδιφαινύλιο ή διπικραμίδιο) (CAS 17215-44-0),

11. DNGU (DINGU ή δινιτρογλυκολουρίλη) (CAS 55510-04-8),

12. Φουραζάνια, ως εξής:

α. DAAOF (διαμινοαζοξυφουραζάνιο),

β. DAAzF (διαμινοαζωφουραζάνιο) (CAS 78644-90-3),

13. HMX και παράγωγα (βλέπε και ML8.ζ.5 για τις «πρόδρομες» ουσίες του), ως εξής:

α. HMX (κυκλοτετραμεθυλαινοτετρανιτραμίνη, οκταϋδρο-1,3,5,7-τετρανιτρο-1,3,5,7-τετραζίνη, 1,3,5,7-τετρανιτρο-1,3,5,7-τετραζα-κυκλοοκτάνιο ή οκτωγένιο) (CAS 2691-41-0),

β. διφθοραμινωμένα ανάλογα του HMX,

γ. Κ-55 (2,4,6,8-τετρανιτρο-2,4,6,8-τετρααζαδικυκλο [3,3,0]-οκτανόνη-3, τετρανιτροημιγλυκοου-ρίλη, ή κετο-δικυκλικό HMX) (CAS 130256-72-3),

14. HNAD (εξανιτροαδαμαντάνιο) (CAS 143850-71-9),

15. HNS (εξανιτροστιλβένιο) (CAS 20062-22-0),

16. Ιμιδαζόλες, ως εξής:

α. BNNII (οκταϋδρο-2,5-bis(νιτροϊμινο)ιμιδαζο [4,5-d]ιμιδαζόλη),

β. DNI (2,4-δινιτροϊμιδαζόλη) (CAS 5213-49-0),

γ. FDIA (1-φθορο-2,4-δινιτροϊμιδαζόλη),

δ. NTDNIA (N-(2-νιτροτριαζολο)-2,4-δινιτροϊμιδαζόλη),

ε. PTIA (1-πικρυλ-2,4,5-τρινιτροιμιδαζόλη),

17. NTNMH (1-(2-νιτροτριαζολο)-2-δινιτρομεθυλενοϋδραζίνη),

18. NTO (ONTA ή 3-νιτρο-1,2,4-τριαζολο-5-όνη) (CAS 932-64-9),

19. Πολυνιτροκυβάνια με άνω των τεσσάρων νιτροομάδες,

20. PYX (2,6-Bis(πικρυλαμινο)-3,5-δινιτροπυριδίνη) (CAS 38082-89-2),

21. RDX και παράγωγα, ως εξής:

α. RDX (κυκλοτριμεθυλενοτρινιτραμίνη, κυκλωνίτης, Τ4, εξαϋδρο-1,3,5-τρινιτρο-1,3,5-τριαζίνη, 1,3,5-τρινιτρο-1,3,5-τριαζα-κυκλοεξάνιο ή εξαγένιο) (CAS 121-82-4),

β. Keto-RDX (K-6 ή 2,4,6-τρινιτρο-2,4,6-τριαζα-κυκλοεξανόνη) (CAS 115029-35-1),

22. TAGN (νιτρική τριαμινογουανιδινίνη) (CAS 4000-16-2),

23. TATB (τριαμινοτρινιτροβενζόλιο) (CAS 3058-38-6) (βλέπε και ML8.ζ.7 για τις «πρόδρομες» ουσίες του),

24. TEDDZ (3,3,7,7-τετραbis(διφθοραμινο) οκταϋδρο-1,5-δινιτρο-1,5-διαζωκίνη),

25. Τετραζόλες, ως εξής:

α. NTAT (νιτροτριαζολαμινοτεραζόλη),

β. NTNT (1-N-(2-νιτροτριαζολο)-4-δινιτροτετραζόλη),

26. Τρινιτροφαινυλομεθυλονιτραμίνη (tetryl) (CAS 479-45-8).

27. TNAD (1,4,5,8-τετρανιτρο-1,4,5,8-τετρααζαδεκαλίνη) (CAS 135877-16-6), (βλέπε και ML8.ζ.6 για τις «πρόδρομες» ουσίες της),

28. TNAZ (1,3,3-τρινιτροαζετιδίνη) (CAS 97645-24-4), (βλέπε και ML8.ζ.2 για τις «πρόδρομες» ουσίες της),

29. TNGU (SORGUYL ή τετρανιτρογλυκολουρίλη) (CAS 55510-03-7),

30. TNP (1,4,5,8-τετρανιτρο-πυριδαζινο[4,5-d]πυριδαζίνη) (CAS 229176-04-9),

31. Τριαζίνες, ως εξής:

α. DNAM (2-οξυ-4,6-δινιτροαμινο-s-τριαζίνη) (CAS 19899-80-0),

β. NNHT (2-νιτροϊμινο-5-νιτρο-εξαϋδρο-1,3,5-τριαζίνη) (CAS 130400-13-4),

32. Τριαζόλες, ως εξής:

α. 5-αζιδο-2-νιτροτριαζόλη,

β. ADHTDN (4-αμινο-3,5-διυδραζινο-1,2,4-τριαζολοδινιτραμίδιο) (CAS 1614-08-0),

γ. ADNT (1-αμινο-3,5-δινιτρο-1,2,4-τριαζόλη),

δ. BDNTA ([bis-δινιτροτριαζολ]αμίνη),

ε. DBT (3,3′-δινιτρο-5,5-bi-1,2,4-τριαζόλη) (CAS 30003-46-4),

στ. DNBT (δινιτροbisτριαζόλη) (CAS 70890-46-9),

ζ. NTDNA (2-νιτροτριαζολο-5-δινιταρμίδιο) (CAS 75393-84-9),

η. NTDNT (1-N-(2-νιτροτριαζολο)3,5-δινιτροτριαζόλη),

θ. PDNT (1-πικρυλο-3,5-δινιτροτριαζόλη),

ι. TACOT (τετρανιτροβενζοτριαζολοβενζοτριαζόλη) (CAS 25243-36-1),

33. Κάθε εκρηκτικό μη αναφερόμενο σε άλλο μέρος του ML8.α με ταχύτητα έκρηξης άνω των 8 700 m/s στη μέγιστη πυκνότητα ή πίεση έκρηξης άνω των 34 GPa (340 kbar),

34. Άλλα οργανικά εκρηκτικά μη αναφερόμενα σε άλλο μέρος του ML8.α με πίεση έκρηξης 25 GPa (250 kbar) και άνω, που παραμένουν ευσταθή σε θερμοκρασίες 523 K (250 °C) και άνω επί διαστήματα 5 λεπτών και άνω.

β. «Προωθητικά», ως εξής:

1. Κάθε στερεό «προωθητικό» της κλάσης 1.1 των Ηνωμένων Εθνών με θεωρητική ειδική ώθηση (υπό κανονικές συνθήκες) άνω των 250 sec για μη μεταλλούχες συνθέσεις, και άνω των 270 sec για αργιλιούχες συνθέσεις,

2. Κάθε στερεό «προωθητικό» της κλάσης 1.3 των Ηνωμένων Εθνών με θεωρητική ειδική ώθηση (υπό κανονικές συνθήκες) άνω των 230 sec για μη αλογονούχες συνθέσεις, άνω των 250 sec για μη μεταλλούχες συνθέσεις, και άνω των 266 sec για μεταλλούχες συνθέσεις,

3. «Προωθητικά» με σταθερά ισχύος άνω των 1 200 kJ/kg,

4. «Προωθητικά» ικανά να διατηρούν σταθερό γραμμικό ρυθμό καύσης άνω των 38 mm/s υπό κανονικές συνθήκες (μετρούμενες υπό μορφή παρεμποδισμένης μονής κλωστής) πίεσης 6,89 MPa (68,9 bar) και θερμοκρασίας 294 K (21 °C),

5. Τροποποιημένα χυτά ελαστομερικά «προωθητικά» διπλής βάσης (EMCDB) με επιμήκυνση, σε μέγιστη καταπόνηση, άνω του 5 % στους 233 Κ (– 40 °C),

6. Κάθε «προωθητικό» που περιέχει ουσίες αναγραφόμενες στο σημείο ML8.α.

γ. «Πυροτεχνικά προϊόντα», καύσιμα και συναφείς ουσίες, ως εξής, και μείγματα αυτών:

1. Καύσιμα αεροσκαφών, ειδικά σχεδιασμένα για στρατιωτικούς σκοπούς,

2. Αλάνιο (υδρίδιο του αργιλίου) (CAS 7784-21-6),

3. Καρβοράνια, δεκαβοράνιο (CAS 17702-41-9), πενταβοράνια (CAS 19624-22-7 και 18433-84-6) και παράγωγά των,

4. Υδραζίνη και παράγωγά της, ως εξής (βλέπε επίσης σημεία ML8.δ.8 και δ.9 για τα οξειδωτικά παράγωγα της υδραζίνης):

α. Υδραζίνη (CAS 302-01-2) σε συγκεντρώσεις 70 % και άνω,

β. Μονομεθυλυδραζίνη (CAS 60-34-4),

γ. Συμμετρική διμεθυλυδραζίνη (CAS 540-73-8),

δ. Μη συμμετρική διμεθυλυδραζίνη (CAS 57-14-7),

5. Μεταλλικά καύσιμα σε μορφή σωματιδίων, σφαιρικών, ομιχλοψεκασμένων, σφαιροειδών, φολιδωτών ή αλεσμένων, κατασκευασμένα από υλικό που περιέχει τουλάχιστον 99 % των εξής:

α. Μέταλλα και μείγματα αυτών, ως εξής:

1. Βηρύλλιο (CAS 7440-41-7) μεγέθους σωματιδίων κάτω των 60 μm,

2. Σκόνη σιδήρου (CAS 7439-89-6) μεγέθους σωματιδίων έως και 3 μm παραγόμενη από την αναγωγή οξειδίου του σιδήρου με υδρογόνο,

β. Μείγματα που περιέχουν κάποιο από τα εξής:

1. Ζιρκόνιο (CAS 7440-67-7), μαγνήσιο (CAS 7439-95-4) και κράματά τους με μέγεθος σωματιδίων μικρότερο των 60 μm,

2. Καύσιμα βορίου (CAS 7440-42-8) ή καρβιδίου βορίου (CAS 12069-32-8), καθαρότητας τουλάχιστον 85 % και μεγέθους σωματιδίων μικρότερου των 60 μm,

6. Στρατιωτικά υλικά που περιέχουν πυκνωτικά για καύσιμα υδρογονανθράκων ειδικά σχεδιασμένα για τη χρήση σε φλογοβόλα ή εμπρηστικά πυρομαχικά, όπως τα στεαρικά ή παλμιτικά άλατα μετάλλων [π.χ. το γνωστό ως octal (CAS 637-12-7)] και τα πυκνωτικά Μ1, Μ2, Μ3,

7. Υπερχλωρικές, χλωρικές και χρωμικές ενώσεις σύμμεικτες με σκόνη μετάλλου ή άλλα συστατικά καυσίμου υψηλής ενέργειας,

8. Σκόνη σφαιριδίων αλουμινίου (CAS 7429-90-5) με μέγεθος σωματιδίων το πολύ 60 μm, κατασκευασμένη από υλικό με περιεκτικότητα σε αλουμίνιο τουλάχιστον 99 %,

9. Υποϋδρίδιο του τιτανίου (TiHn), στοιχειομετρικώς ισοδύναμο προς n = 0,65-1,68.

Σημείωση 1: Τα καύσιμα αεροσκαφών που ελέγχονται στο σημείο ML8.γ.1 είναι τελικά προϊόντα και όχι τα συστατικά τους μέρη.

Σημείωση 2: Το σημείο ML8.γ.4.α δεν ελέγχει τα μείγματα υδραζίνης τα ειδικά σχεδιασμένα για τον έλεγχο της διάβρωσης.

Σημείωση 3: Τα στρατιωτικά εκρηκτικά και καύσιμα που περιέχουν τα μέταλλα ή κράματα του σημείου ML8.γ.5 ελέγχονται ανεξαρτήτως του εάν τα μέταλλα ή κράματα είναι έγκλειστα σε αλουμίνιο, μαγνήσιο, ζιρκόνιο ή βηρύλλιο.

Σημείωση 4: Το σημείο ML8.γ.5.β.2 δεν ελέγχει το βόριο ή το καρβίδιο βορίου εμπλουτισμένο με βόριο-10 (συνολική περιεκτικότητα σε βόριο-10 τουλάχιστον 20 %).

δ. Οξειδωτικά, ως εξής, και μείγματα αυτών:

1. AND (δινιτραμιδικό αμμώνιο ή SR 12) (CAS 140456-78-6),

2. AP (υπερχλωρικό αμμώνιο) (CAS 7790-98-9),

3. Ενώσεις φθορίου με οποιοδήποτε από τα ακόλουθα:

α. Άλλα αλογόνα,

β. Οξυγόνο, ή

γ. Άζωτο.

Σημείωση 1: Το σημείο ML8.δ.3 δεν ελέγχει το τριφθοριούχο χλώριο. Βλέπε σημείο 1C238 του Καταλόγου Αγαθών Διπλής Χρήσης της ΕΕ.

Σημείωση 2: Το σημείο ML8.δ.3 δεν ελέγχει το τριφθορίδιο του αζώτου στην αέρια κατάστασή του.

4. DNAD (1,3-δινιτρο-1,3-διαζετιδίνη (CAS 78246-06-7),

5. HAN (νιτρικό υδροξυλαμμώνιο) (CAS 13465-08-2),

6. HAP (υπερχλωρικό υδροξυλαμμώνιο) (CAS 15588-62-2),

7. HNF (νιτρομυρμηκικό υδραζίνιο) (CAS 20773-28-8),

8. Νιτρική υδραζίνη (CAS 37836-27-4),

9. Υπερχλωρική υδραζίνη (CAS 27978-54-7),

10. Υγρά οξειδωτικά που αποτελούνται από ή περιέχουν παρεμποδισμένο ερυθρό ατμίζον νιτρικό οξύ (IRFNA) (CAS 8007-58-7),

Σημείωση: Το σημείο ML8.δ.10 δεν ελέγχει το μη παρεμποδισμένο ατμίζον νιτρικό οξύ.

ε. Συνδετικά μέσα, πλαστικοποιητές, μονομερή, πολυμερή, ως εξής:

1. AMMO (αζιδομεθυλομεθυλοξετάνη και τα πολυμερή της) (CAS 90683-29-7) (βλέπε και ML8.ζ.1 για τις «πρόδρομες» ουσίες της),

2. BAMO (bis-αζιδομεθυλοξετάνη και τα πολυμερή της) (CAS 17607-20-4) (βλέπε και ML8.ζ.1 για τις «πρόδρομες» ουσίες της),

3. BDNPA (bis (2,2-δινιτροπροπυλ) ακετάλη) (CAS 5108-69-0),

4. BDNPF (bis (2,2-δινιτροπροπυλο)φορμάλη) (CAS 5917-61-3),

5. BTTN (τρινιτρική βουτανοτριόλη) (CAS 6659-60-5), (βλέπε και ML8.ζ.8 για τις «πρόδρομες» ουσίες της),

6. Ενεργειακά μονομερή, πλαστικοποιητές και πολυμερή που περιέχουν νιτρο-, αζιδο-, νιτρικές, νιτραζα- ή διφθοροαμινο-ομάδες, ειδικά σχεδιασμένα για στρατιωτική χρήση,

7. FAMAO (3-διφθοραμινομεθυλο-3-αζιδομεθυλοξετάνη) και τα πολυμερή της,

8. FEFO (bis-(2-φθορο-2,2-δινιτροαιθυλο) φορμάλη) (CAS 17003-79-1),

9. FPF-1 (πολυ-2,2,3,3,4,4-εξαφθοροπεντανο-1,5-διολοφορμάλη) (CAS 376-90-9),

10. FPF-3 (πολυ-2,4,4,5,5,6,6-επταφθορο-2-τρι-φθορομεθυλο-3-οξαεπτανο-1,7-διολοφορμάλη),

11. GAP (πολυμερές γλυκιδυλαζιδίου) (CAS 143178-24-9) και τα παράγωγά του,

12. HTPB (πολυβουταδιένιο με τελικές υδροξυλομάδες), με λειτουργικότητα υδροξυλίου τουλάχιστον 2,2 και τα πολύ 2,4, τιμή υδροξυλίου μικρότερη των 0,77 meq/g, και ιξώδες κάτω των 47 poise στους 30 °C (CAS 69102-90-5),

13. Πολυ(επιχλωρυδρίνη) χαμηλού μοριακού βάρους (μικρότερου των 10 000), με λειτουργικές ομάδες αλκοόλης· πολυ(επιχλωρυδρινοδιόλη) και τριόλη,

14. NENAs (ενώσεις νιτρικοαιθυλονιτραμίνης) (CAS 17096-47-8, 85068-73-1, 82486-83-7, 82486-82-6 και 85954-06-9),

15. PGN (πολυ-GLYN, πολυ(νιτρικό γλυκιδύλιο) ή πολυνιτρικομεθυλοξιράνιο (CAS 27814-48-8),

16. Πολυ-NIMMO (πολυνιτρικομεθυλομεθυλοξετάνη) η πολυ-NMMO (πολυ[3-νιτρικομεθυλο-3-μεθυ-λοξετάνη]) (CAS 84051-81-0),

17. Πολυνιτροορθοκαρβονικές ενώσεις,

18. TVOPA (1,2,3-tris[1,2-bis(διφθοραμινο)αιθοξυ] προπάνιο ή tris βινοξυπροπάνιο, σύμπλοκο) (CAS 53159-39-0).

στ. Πρόσθετα, ως εξής:

1. Βασικός σαλικυλικός χαλκός (CAS 62320-94-9),

2. BHEGA (bis-(2-υδροξυαιθυλο)γλυκολαμίδη) (CAS 17409-41-5),

3. BNO (οξείδιο βουταδιενονιτριλίου) (CAS 9003-18-3),

4. Σιδηροκενικά παράγωγα, ως εξής:

α. Βουτακένιο (CAS 125856-62-4),

β. Κατοκένιο (2,2-bis-αιθυλοσιδηροκενυλοπροπάνιο) (CAS 37206-42-1),

γ. Σιδηροκενοκαρβοξυλικά οξέα,

δ. Ν-βουτυλοσιδηροκένιο (CAS 31904-29-7),

ε. Άλλα σιδηροκενικά παράγωγα με προσθήκη πολυμερούς,

5. β-ρεσορκυλικός μόλυβδος (CAS 20936-32-7),

6. Κιτρικός μόλυβδος (CAS 14450-60-3),

7. Χηλικές ενώσεις β-ρεσορκυλικού ή σαλικυλικού οξέος με μόλυβδο-χαλκό (CAS 68411-07-4),

8. Μηλεϊκός μόλυβδος (CAS 19136-34-6),

9. Σαλικυλικός μόλυβδος (CAS 15748-73-9),

10. Κασσιτερικός μόλυβδος (CAS 12036-31-6),

11. MAPO (οξείδιο tris-1-(2-μεθυλο)αζιριδινυλοφωσφίνης) (CAS 57-39-6), BOBBA 8 (οξείδιο bis (2-μεθυλο αζιριδινυλο) 2-(2-υδροξυπροπανοξυ)προπυλαμινοφωσφίνης) και άλλα παράγωγα MAPO,

12. Methyl BAPO (οξείδιο bis (2-μεθυλο αζιριδινυλο) μεθυλαμινοφωσφίνης) (CAS 85068-72-0),

13. Ν-μεθυλο-p-νιτροανιλίνη (CAS 100-15-2),

14. Διισοκυανικό 3-νιτραζα-1,5-πεντάνιο (CAS 7406-61-9),

15. Οργανομεταλλικοί συνδιαλύτες, ως εξής:

α. φωσφορικοτιτανικό νεοπεντυλο[διαλλυλο]όξη-τρι[διοκτύλιο] (CAS 103850-22-2)· γνωστό και ως 2,2 [bis 2-προπενολικο-μεθυλο, βουτανολικο, tris (διοκτυλο) φωσφορικό] τιτάνιο IV (CAS 110438-25-0)· ή LICA 12 (CAS 103850-22-2),

β. [(2-προπενολικο-1) μεθυλο, n-προπανολικομεθυλο] βουτανολικο-1, tris (διοκτυλο) πυροφω-σφορικό τιτάνιο IV· ή KR3538,

γ. [(2-προπενολικο-1) μεθυλο, n-προπανολικομεθυλο] βουτανολικο-1 tris (διοκτυλο) φωσφορικό τιτάνιο IV,

16. Πολυκυανοδιφθοροαμινοαιθυλενοξείδιο,

17. Πολυλειτουργικά αμίδια της αζιριδίνης με Ιαλυσό ισοφθαλικού, τριμεσικού (BITA ή βουτυλενο ιμινο τριμεσαμιδίου), ισοκυανουρικού ή τριμεθυλαδιπικού οξέος και υποκαταστάσεις 2-μεθυλο ή 2-αιθυλο στο δακτύλιο της αζιριδίνης,

18. Προπυλενοϊμίνη, 2-μεθυλαζιριδίνη (CAS 75-55-8),

19. Υπερλεπτό οξείδιο σιδήρου (Fe2O3) με ειδική επιφάνεια άνω των 250 m2/g και μέσο μέγεθος σωματιδίων το πολύ 3,0 nm,

20. TEPAN (τετρααιθυλενοπεντααμινοακρυλονιτρύλιο) (CAS 68412-45-3)· κυανοαιθυλιωμένες πολυαμίνες και τα άλατά τους,

21. TEPANOL (τετρααιθυλενοπεντααμινακρυλονιτριλογλυκιδόλη) (CAS 68412-46-4)· κυανοαιθυλιω-μένες πολυαμίνες με προσθήκη γλυκιδόλης και τα άλατά τους,

22. TPB (τριφαινυλοβισμούθιο) (CAS 603-33-8).

ζ. «Πρόδρομες ουσίες», ως εξής:

ΣΗΜ.: Οι αναφορές του σημείου ML8.ζ γίνονται σε ελεγχόμενα «ενεργειακά υλικά» που κατασκευάζονται με βάση αυτές τις ουσίες.

1. BCMO (bis-χλωρομεθυλοξετάνη) (CAS 142173-26-0), (βλέπε και ML8.ε.1 και ε.2),

2. Άλας δινιτροαζετιδινο-t-βουτυλίου (CAS 125735-38-8) (βλέπε και ML8.α.28),

3. HBIW (εξαβενζυλεξααζαϊσοβουρτσιτάνιο) (CAS 124782-15-6), (βλέπε και ML8.α.4),

4. TAIW (τετραακετυλοδιβενζυλεξααζαϊσοβουρτσιτάνιο) (βλέπε και ML8.α.4),

5. TAT (1,3,5,7-τετραακετυλο-1,3,5,7-τετραζα κυκλο-οκτάνιο) (CAS 41378-98-7) (βλέπε και ML8.α.13),

6. 1,4,5,8-τετρααζαδεκαλίνη (CAS 5409-42-7) (βλέπε και ML8.α.27.),

7. 1,3,5-τριχλωροβενζόλιο (CAS 108-70-3) (βλέπε και ML8.a.23.),

8. 1,2,4-τριυδροξυβουτάνιο (1,2,4-βουτανοτριόλη) (CAS 3068-00-6) (βλέπε και ML8.ε.5).

Σημείωση 5: Για γομώσεις και μηχανισμούς βλέπε ML4.

Σημείωση 6: Στο σημείο ML8 δεν ελέγχονται οι παρακάτω ουσίες, εκτός αν συνδυάζονται ή αναμιγνύονται με τα «ενεργειακά υλικά» ή τις σκόνες μετάλλων που αναφέρονται αντιστοίχως στο σημείο ML8.α ή ML8.γ:

α. Πικρικό αμμώνιο,

β. Μαύρη πυρίτιδα,

γ. Εξανιτροδιφαινυλαμίνη,

δ. Διφθοραμίνη,

ε. Νιτροάμυλο,

στ. Νιτρικό κάλιο,

ζ. Τετρανιτροναφθαλένιο,

η. Τρινιτροανισόλη,

θ. Τρινιτροναφθαλένιο,

ι. Τρινιτροξυλένιο,

ια. Ν-πυρρολιδινόνη, 1-μεθυλο-2-πυρρολιδινόνη,

ιβ. Μηλεϊκό διοκτύλιο,

ιγ. Ακρυλικό αιθυλεξύλιο,

ιδ. Τριαιθυλαλουμίνιο (TEA), τριμεθυλαλουμίνιο (TMA) και άλλα πυροφορικά μεταλλικά αλκύλια και αλλύλια λιθίου, νατρίου, μαγνησίου, ψευδαργύρου ή βορίου,

ιε. Νιτροκυτταρίνη,

ιστ. Νιτρογλυκερίνη (ή τρινιτρική γλυκερίνη, τρινιτρογλυκερίνη) (NG),

ιζ. 2,4,6-τρινιτροτολουόλη (TNT),

ιη. ΕΔινιτρική αιθυλενοδιαμίνη (EDDN),

ιθ. Τετρανιτρική πενταερυθριτόλη (PETN),

κ. Αζίδιο μολύβδου, κανονικός και βασικός στυφνικός μόλυβδος, και πρωτοταγή εκρηκτικά ή εναυσματικές ουσίες που περιέχουν αζίδια ή σύμπλοκα αζιδίων,

κα. Δινιτρική τριαιθυλενογλυκόλη (TEGDN),

κβ. 2,4,6-τρινιτρορεσορκινόλη (στυφνικό οξύ),

κγ. Διαιθυλοδιφαινυλουρία, διμεθυλοδιφαινυλουρία, μεθυλαιθυλοδιφαινυλουρία [Centra-lites],

κδ. N,N-διφαινυλουρία (μη συμμετρική διφαινυλουρία),

κε. Μεθυλο-Ν,Ν-διφαινυλουρία (μεθυλο ασύμμετρη διφαινυλουρία),

κστ. Αιθυλο-Ν,Ν-διφαινυλουρία (αιθυλο ασύμμετρη διφαινυλουρία),

κζ. 2-Νιτροδιφαινυλαμίνη (2-NDPA),

κη. 4-Νιτροδιφαινυλαμίνη (4-NDPA),

κθ. 2,2-δινιτροπροπανόλη,

λ. Νιτρογουανιδίνη (βλέπε σημείο 1C011.δ του Καταλόγου Αγαθών Διπλής Χρήσης της ΕΕ).

ML9 Πολεμικά πλοία, ειδικός ναυτικός εξοπλισμός και εξαρτήματα ως εξής, καισυστατικά μέρη αυτών, ειδικά σχεδιασμένα για στρατιωτική χρήση:

ΣΗΜ.: Για τον εξοπλισμό καθοδήγησης και πλοήγησης, βλέπε ML11, σημείωση 7.

α. Πολεμικά πλοία και πλοία (επιφανείας ή υποβρύχια) ειδικά σχεδιασμένα ή τροποποιημένα για επιθετική ή αμυντική δράση, είτε έχουν προσαρμοστεί στη μη στρατιωτική χρήση είτε όχι, ανεξαρτήτως της τρέχουσας κατάστασης επισκευής ή επιχειρησιακής κατάστασης και ανεξαρτήτως αν περιέχουν συστήματα εκτόξευσης όπλων ή θωράκιση, και κύτη ή μέρη των κυτών των πλοίων αυτών.

β. Κινητήρες και προωστικά συστήματα, ως εξής:

1) Πετρελαιοκινητήρες ειδικά σχεδιασμένοι για υποβρύχια με αμφότερα τα ακόλουθα χαρακτηριστικά:

α. ισχύ 1,12 MW (1 500 hp) ή περισσότερο, και

β. ταχύτητα περιστροφής 700 rpm (σ.α.λ.) ή περισσότερο.

2) Ηλεκτρικοί κινητήρες ειδικά σχεδιασμένοι για υποβρύχια με όλα τα ακόλουθα χαρακτηριστικά:

α. ισχύ άνω των 0,75 MW (1 000 hp),

β. ταχεία αναστροφή πορείας,

γ. υδρόψυκτοι, και

δ. πλήρως προστατευμένοι με περίβλημα.

3) Μη μαγνητικοί πετρελαιοκινητήρες ειδικά σχεδιασμένοι για στρατιωτική χρήση με ισχύ 37,3 kW (50 hp) ή περισσότερο και με μη μαγνητικό περιεχόμενο που να υπερβαίνει το 75 % της συνολικής μάζας.

4) Προωστικά συστήματα ανεξάρτητα αέρος ειδικά σχεδιασμένα για υποβρύχια.

Τεχνική σημείωση:

Η «ανεξάρτητη αέρος πρόωση» επιτρέπει σε ένα εν καταδύσει υποβρύχιο να χρησιμοποιεί το προωστικό του σύστημα, χωρίς πρόσβαση σε ατμοσφαιρικό οξυγόνο, για χρονικό διάστημα μεγαλύτερο από εκείνο που θα επέτρεπε η χρήση συσσωρευτών. Δεν περιλαμβάνεται η πυρηνική ενέργεια.

γ. Υποβρύχιες συσκευές ανίχνευσης, ειδικά σχεδιασμένες για στρατιωτική χρήση, και σχετικοί έλεγχοι.

δ. Δίκτυα υποβρυχίων και τορπιλών.

ε. Δεν χρησιμοποιείται.

στ. Εξαρτήματα διάβασης του κύτους και συστήματα σύνδεσης ειδικά σχεδιασμένα για στρατιωτική χρήση τα οποία επιτρέπουν την αλληλεπίδραση με εξοπλισμό στο εξωτερικό του πλοίου.

Σημείωση: Το σημείο ML9.στ περιλαμβάνει συστήματα σύνδεσης για πλοία, τα οποία είναι μονόκλωνα ή πολύκλωνα, ομοαξονικά ή τύπου κυματαγωγού, και εξαρτήματα διάβασης του κύτους για πλοία. Αμφότερα μπορούν να παραμένουν ανεπηρέαστα στις διαρροές και να διατηρούν τα απαιτούμενα χαρακτηριστικά σε βάθη άνω των 100 m. Επίσης συστήματα σύνδεσης οπτικής ίνας και εξαρτήματα διάβασης του κύτους, ειδικά σχεδιασμένα για διαβίβαση δέσμης λέιζερ ανεξαρτήτως βάθους. Δεν περιλαμβάνονται οι συνήθεις άξονες πρόωσης και τα υδροδυναμικά εξαρτήματα διάβασης για ράβδους ελέγχου.

ζ. Αθόρυβοι τριβείς, με ανάρτηση αερίου ή μαγνητική, ενεργός μηχανισμός ελέγχου για την εξάλειψη του ίχνους ή των κραδασμών, και εξοπλισμός που περιέχει τους τριβείς αυτούς, ειδικά σχεδιασμένος για στρατιωτική χρήση.

ML10 «Αεροσκάφη», «οχήματα ελαφρύτερα του αέρα», μη επανδρωμένα εναέρια οχήματα, αεροκινητήρες καιεξοπλισμός «αεροσκαφών», συναφής εξοπλισμός και συστατικά μέρη, ειδικά σχεδιασμένα ή τροποποιημένα για στρατιωτική χρήση, ως εξής:

ΣΗΜ.: Για τον εξοπλισμό καθοδήγησης και πλοήγησης, βλέπε ML11, σημείωση 7.

α. Μαχητικά «αεροσκάφη» και ειδικά σχεδιασμένα συστατικά μέρη αυτών.

β. Άλλα «αεροσκάφη» και «οχήματα ελαφρύτερα του αέρα» ειδικά σχεδιασμένα ή τροποποιημένα για στρατιωτική χρήση, συμπεριλαμβανομένων της στρατιωτικής αναγνώρισης, επίθεσης, στρατιωτικής εκπαίδευσης, μεταφοράς και ρίψης στρατευμάτων ή στρατιωτικού εξοπλισμού από αέρος, διοικητικής μέριμνας, και ειδικά σχεδιασμένα συστατικά μέρη αυτών.

γ. Μη επανδρωμένα εναέρια οχήματα και συναφής εξοπλισμός, ειδικά σχεδιασμένος ή τροποποιημένος για στρατιωτική χρήση κατωτέρω και ειδικά σχεδιασμένα συστατικά μέρη αυτών:

1. Μη επανδρωμένα εναέρια οχήματα συμπεριλαμβανομένων των τηλεκατευθυνόμενων εναέριων οχημάτων (RPVs), αυτόνομα προγραμματιζόμενα οχήματα και «οχήματα ελαφρύτερα του αέρα»,

2. Συνδεδεμένοι εκτοξευτήρες και εξοπλισμός υποστήριξης εδάφους,

3. Συναφής εξοπλισμός διοίκησης και ελέγχου.

δ. Αεροκινητήρες, ειδικά σχεδιασμένοι ή τροποποιημένοι για στρατιωτική χρήση, και ειδικά σχεδιασμένα συστατικά μέρη αυτών.

ε. Αερομεταφερόμενος εξοπλισμός, συμπεριλαμβανομένου του αερομεταφερόμενου εξοπλισμού ανεφοδιασμού, ειδικά σχεδιασμένου για να χρησιμοποιείται με «αεροσκάφη» ελεγχόμενα βάσει των σημείων ML10.α ή ML10.β ή με αεροκινητήρες ελεγχόμενους βάσει του ML10.δ, και τα ειδικά σχεδιασμένα συστατικά μέρη αυτών.

στ. Συσκευές ανεφοδιασμού διά πιέσεως, εξοπλισμός ανεφοδιασμού διά πιέσεως, εξοπλισμός ειδικά σχεδιασμένος για τη διευκόλυνση επιχειρήσεων σε οριοθετημένες περιοχές και εξοπλισμός εδάφους, ειδικά κατασκευασμένος για «αεροσκάφη» ελεγχόμενα βάσει των σημείων ML10.α ή ML10.β ή για αεροκινητήρες ελεγχόμενους βάσει του ML10.δ.

ζ. Στρατιωτικά κράνη πρόσκρουσης και προστατευτικές προσωπίδες και ειδικά σχεδιασμένα για αυτές συστατικά μέρη, αναπνευστικές συσκευές πιέσεως και στολές μερικής πιέσεως προς χρήση στα αεροσκάφη, στολές αντί-g, μετατροπείς υγρού οξυγόνου χρησιμοποιούμενοι για «αεροσκάφη» ή πυραύλους, και καταπέλτες και συστήματα που ενεργοποιούνται με φυσίγγια για τη διαφυγή του προσωπικού από το «αεροσκάφος» σε περίπτωση έκτακτης ανάγκης.

η. Αλεξίπτωτα και συναφής εξοπλισμός για μάχιμο προσωπικό, ρίψη φορτίου ή επιβράδυνση «αεροσκάφους», ως εξής, καθώς και ειδικά σχεδιασμένα εξαρτήματά τους:

1. Αλεξίπτωτα για:

α. Ρίψη μετρητών απόστασης στο ακριβές σημείο αναφοράς,

β. Ρίψη αλεξιπτωτιστών,

2. Αλεξίπτωτα φορτίου,

3. Αλεξίπτωτα πλαγιάς, αλεξίπτωτα επιβραδύνσεως, βοηθητικά αλεξίπτωτα σταθεροποίησης και ελέγχου της στάσης πιπτόντων σωμάτων (π.χ. θαλαμίσκοι περισυλλογής, εκτοξευόμενα καθίσματα, βόμβες),

4. Βοηθητικά αλεξίπτωτα που χρησιμοποιούνται με συστήματα εκτοξευόμενων καθισμάτων για την ανάπτυξη και τη ρύθμιση της διαδικασίας φουσκώματος των αλεξίπτωτων έκτακτης ανάγκης,

5. Αλεξίπτωτα περισυλλογής για κατευθυνόμενα βλήματα, αεροσκάφη χωρίς χειριστή ή διαστημικά οχήματα,

6. Αλεξίπτωτα προσέγγισης και επιβράδυνσης προσγείωσης,

7. Άλλα στρατιωτικά αλεξίπτωτα.

8. Εξοπλισμός ειδικά σχεδιασμένος για αλεξιπτωτιστές μεγάλου ύψους (π.χ. στολές, ειδικά κράνη, συστήματα αναπνοής, εξοπλισμός πλοήγησης),

θ. Συστήματα αυτόματου χειρισμού για φορτία αλεξίπτωτων, εξοπλισμός ειδικά σχεδιασμένος ή τροποποιημένος για στρατιωτική χρήση για πτώσεις ελεγχόμενου ανοίγματος σε οποιοδήποτε ύψος, συμπεριλαμβανομένου του εξοπλισμού οξυγόνου.

Σημείωση 1: Στο σημείο ML10.β δεν ελέγχονται τα «αεροσκάφη» ή οι παραλλαγές των «αεροσκαφών» που είναι ειδικά σχεδιασμένα για στρατιωτική χρήση, τα οποία:

α. δεν είναι διαμορφωμένα για στρατιωτική χρήση και δεν διαθέτουν προσθήκες ή εξοπλισμό ή ειδικά σχεδιασμένο ή τροποποιημένο για στρατιωτική χρήση, και

β. έχουν πιστοποιηθεί για πολιτική χρήση από την υπηρεσία πολιτικής αεροπορίας σε κάποιο συμμετέχον κράτος στο Διακανονισμό του Wassenaar.

Σημείωση 2: Το σημείο ML10.δ δεν ελέγχει:

α. αεροκινητήρες ειδικά σχεδιασμένους ή τροποποιημένους για στρατιωτική χρήση, οι οποίοι έχουν πιστοποιηθεί από την υπηρεσία πολιτικής αεροπορίας σε κάποιο συμμετέχον κράτος στο Διακανονισμό του Wassenaar για χρήση σε «πολιτικά αεροσκάφη», ή ειδικά σχεδιασμένα συστατικά μέρη αυτών,

β. εμβολοφόρους κινητήρες ή ειδικά σχεδιασμένα συστατικά μέρη αυτών, πλην των ειδικά σχεδιασμένων για μη επανδρωμένα αερόφερτα οχήματα.

Σημείωση 3: Ο έλεγχος στα σημεία ML10.β και ML10.δ για τα ειδικά σχεδιασμένα συστατικά μέρη και το συναφή εξοπλισμό για μη στρατιωτικά «αεροσκάφη» ή αεροκινητήρες που έχουν τροποποιηθεί για στρατιωτική χρήση, ισχύει μόνο για τα στρατιωτικά συστατικά μέρη και το σχετικό στρατιωτικό εξοπλισμό που απαιτούνται για τη μετατροπή σε στρατιωτική χρήση.

ML11 Ηλεκτρονικός εξοπλισμός που δεν ελέγχεται σε άλλο μέρος του Κοινού Στρατιωτικού Καταλόγου της ΕΕ, ως εξής, και ειδικά σχεδιασμένα συστατικά μέρη αυτού:

α. Ηλεκτρονικός εξοπλισμός ειδικά σχεδιασμένος για στρατιωτική χρήση.

Σημείωση: Το ML11 περιλαμβάνει:

1. εξοπλισμό ηλεκτρονικών αντιμέτρων και αντι-αντιμέτρων (δηλαδή εξοπλισμό σχεδιασμένο για την εισαγωγή εξωτερικών ή εσφαλμένων σημάτων στους δέκτες επικοινωνίας ραντάρ ή ασύρματης επικοινωνίας ή τη με άλλο τρόπο παρεμπόδιση της λήψης, λειτουργίας ή αποτελεσματικότητας των εχθρικών ηλεκτρονικών δεκτών, συμπεριλαμβανομένου του αντίστοιχού τους εξοπλισμού αντιμέτρων), συμπεριλαμβανομένου του εξοπλισμού δημιουργίας και αντιμετώπισης παρεμβολών,

2. λυχνίες ταχείας μεταβολής συχνότητας,

3. ηλεκτρονικά συστήματα ή εξοπλισμό σχεδιασμένο είτε για την επιτήρηση και την παρακολούθηση του ηλεκτρομαγνητικού φάσματος για σκοπούς στρατιωτικών πληροφοριών ή ασφαλείας είτε για την αντίκρουση της επιτήρησης και της παρακολούθησης αυτής,

4. υποβρύχια αντίμετρα, συμπεριλαμβανομένης της ακουστικής και μαγνητικής παρεμβολής και παραπλάνησης και εξοπλισμού σχεδιασμένου για την εισαγωγή εξωτερικών ή εσφαλμένων σημάτων στους δέκτες ηχοεντοπισμού,

5. εξοπλισμό ασφαλείας για την επεξεργασία δεδομένων, εξοπλισμό ασφαλείας δεδομένων, και εξοπλισμό ασφαλείας διαβίβασης και γραμμών σήμανσης, με χρήση μεθόδων κρυπτογράφησης,

6. εξοπλισμό αναγνώρισης, πιστοποίησης γνησιότητας και φόρτωσης και διαχείρισης κλειδών, εξοπλισμό κατασκευής και διανομής,

7. εξοπλισμό κατεύθυνσης και πλοήγησης,

8. ψηφιακό εξοπλισμό ραδιεπικοινωνιών τροποσφαιρικού σκεδασμού,

9. ψηφιακούς αποδιαμορφωτές ειδικά σχεδιασμένους για τις πληροφορίες σημάτων.

β. Εξοπλισμός ηλεκτρονικών παρεμβολών για Παγκόσμια Δορυφορικά Συστήματα Πλοήγησης (GNSS).

ML12 Οπλικά συστήματα κινητικής ενέργειας υψηλής ταχύτητας και συναφ